title: Samsung Galaxy Tab

text: Pian saksalaisen tuomioistuimen päätöksen jälkeen huomio kiinnittyi vastaavanlaiseen käsittelyyn alankomaalaisessa oikeudessa. Apple haki Samsungin Galaxy-sarjan puhelimille ja tableteille myyntikieltoa Eurooppaan. Oikeus katsoi Samsungin syyllistyneen yhden patentin rikkomiseen, ja vain puhelimien kohdalla. Päätös ei kuitenkaan koskenut Eurooppaa kuin muodollisesti, sillä Apple ei ollut saanut patenttia monissa Euroopan maissa koska se ei ollut joko käännättänyt dokumentteja paikalliselle kielelle tai ei ollut maksanut tarvittavia maksuja.


title: Samsung Galaxy Tab

text: Applen ja Samsungin välinen oikeustaistelu jatkuu muiden muassa Yhdysvalloissa ja Japanissa.


title: Samsung Galaxy Tab

text: Saksassa ja Hollannissa nostettujen haasteiden kohdalla huomattiin, että Apple oli syyllistynyt todistemanipulaatioihin.


title: Samsung Galaxy Tab

text: Alkuperäisen Galaxy Tabin seuraaja esiteltiin helmikuussa 2012. Galaxy Tab 2 on olennaisesti samankaltainen kuin edeltäjänsä, suurimpana eroina tuplaydinsuoritin ja kapasitiivisten näppäinten puute. Tabletista löytyy esiasennettuna Android 4.0.


title: Samsung Galaxy Tab

text: Galaxy Tab -mallisto sai jatkoa jo aikaisemminkin suuremmissa kokoluokissa. Ensinnä esiteltiin 10,1 tuumaan versio, jossa näytön tarkkuus nousi 1280×800 pikseliin. Käyttöjärjestelmänä on Androidin 3.0 -versio ("Honeycomb"). Applen iPad 2:n julkaisun jälkeen tuotteen tuontia markkinoille lykättiin ja maaliskuussa CTIA Wireless Conventionissa esiteltiin ohuempi 10,1 tuuman malli ja pienempi 8,9" näytöllä varustettu malli. Galaxy Tab 10.1 tuli Suomessa myyntiin elokuussa 2011. 8,9 tuuman malli rantautui Suomeen syyskuussa 2011.


title: Ruohometsän tarinoita

text: Ruohometsän tarinoita () on Richard Adamsin vuonna 1997 ilmestynyt kirja.


title: Stranded in Rock ’n’ Roll

text: Stranded in Rock'n'Roll on helsinkiläisen Plastic Tearsin debyyttialbumi, joka julkaistiin vuonna 2000.


title: Kolmetoista Primea

text: Kolmetoista Primea (tai 13 alkuperäistä transformeria) ovat fiktiivisiä hahmoja "Transformers"-universumissa.


title: Kolmetoista Primea

text: Transformerien jumala, Primus loi kolmentoista alkuperäistä transformeria (joista jokainen on myös Prime), joiden tehtävä oli puolustaa Cybertronia pahalta Unicronilta. Heitä nähdään hahmoina sarjoissa hyvin harvoin. Mutta "Transformers"-elokuvasarjassa ja "issa" transformerit eivät ole Primuksen luomia ja lisäksi alkuperäisten Primejen taru on näissä tarinoissa joko täysin muunneltu tai olematon. Useimmista jatkumoista kuitenkin suuri osa 13 alkuperäisestä Primesta todennäköisimmin kuoli kauan ennen Autobottien ja Decepticonien välisen sodan alkua.


title: Kolmetoista Primea

text: Ensimmäisiä Primeja, jotka Allspark loi, kutsuttiin elokuvan "" oheistuotteissa nimityksellä Primejen Dynastia (). Toisin kuin muissa jatkumoissa, tässä heitä on seitsemän, eivätkä he muuntaudu miksikään. Nämä seitsemän Primea erosivat transformereista monella muullakin tavalla. He olivat paljon voimakkaampia ja heillä oli erilaisemmat näkösensorit ja lisäksi he kykenivät avaamaan avaruussiltoja eli transdimensionaalisia portaaleja ilman minkäänlaisen laitteen apua (transformereista myös Etsijät kykenivät siihen).


title: Kolmetoista Primea

text: Yksi Primeista, Fallen, petti muut Primet ja halusi vastoin Cybertronin lakeja tuhota Maan Auringon tuottaakseen siitä energonia. Mutta muut kuusi Primea varastivat Johtajuuden Matrixin, jota tarvittiin auringonkorjuukoneen käynnistämiseen ja uhrasivat itsensä yhdistyäkseen haudaksi, jonne Matrix piilotettiin.


title: Kolmetoista Primea

text: Sen jälkeen Cybertron jäi vuosiksi ilman hallitsijaa ja Primeja alettiin pitää enää pelkkänä legendana, huolimatta siitä, että lopulta Primejen jälkeläinen, Sentinel Prime, otti Cybertronin komentoonsa. Vuosia myöhemmin jätti johtamisen sekä Optimuksen että Megatronin käsiin. Ja tietäen, että Optimus olisi seuraava Prime, hän pyysi löytämään todisteita Primejen olemassaololle. Kateellisena tästä Megatron teki sopimuksen Fallenin kanssa ja aloitti sodan saadakseen Cybertronin itselleen.


title: Kolmetoista Primea

text: Kaksi vuotta Mission Cityssä käydyn taistelun jälkeen Optimus oli ainoa toivo Fallenin pysäyttämiseksi. Kun Sam herätti aiemmin taistelussa kuolleen Optimuksen henkiin Matrixin avulla, Optimus haastoi Fallenin taisteluun ja lopulta Fallen, viimeinen seitsemästä alkuperäisestä Primesta, sai surmansa.


title: Kolmetoista Primea

text: Elokuvassa "" paljastui, että seitsemän alkuperäisen Primen jälkeen ja ennen Optimus Primen aikaa, Sentinel Prime oli hallinnut Cybertronia. Sentinel kuitenkin oli liittoutunut Decepticonien kanssa, koska ei uskonut Autobottien kykenevän tekemään vaikeita päätöksiä. Hän toi Cybertronin Maan kiertoradalle ja aikoi orjuuttaa ihmiset korjaamaan sen kärsimät tuhot. Sentinel oli vähällä tappaa Optimuksen, mutta Megatron tuli väliin ja lopulta Optimus surmasi molemmat, ollen viimeinen eloonjäänyt Prime.


title: Kolmetoista Primea

text: Kirjassa "" selvitettiin 13 Primeen liittyvää tarua. Heistä kukin kantoi yhtä asetta, joista kunkin on takonut Solus Prime.


title: Kolmetoista Primea

text: Sarjan "" ensimmäisen kauden kolmiosaisessa päätösjaksossa ""Yksi nousee"" kerrottiin, että Primus loi heidät auttamaan Unicronin tuhoamisessa. Toisen kauden aikana Autobotit ja Decepticonit alkoivat käydä taistelua Iaconin Holveissa säilytetyistä reliikistä. Ne oli kauan sitten lähetetty avaruuteen, jotta ne eivät päätyisi vääriin käsiin. Niiden joukossa oli myös 13 Primelle kuuluneita esineitä kuten Solus Primen Paja ja Tähtimiekka.


title: Kolmetoista Primea

text: Alla mainitut henkilöt kuuluvat Aligned-jatkumon mukaan alkuperäisiin Primeihin.


title: Kolmetoista Primea

text: Ensimmäinen Prime ja heidän johtajansa sekä Johtajuuden Matrixin sekä Tähtimiekan alkuperäinen kantaja. Esiintyi ensi kerran Marvelin Transformers-sarjakuvassa vuonna 1989.


title: Kolmetoista Primea

text: "Ulottuvuuksien välinen matkaaja", sekä tilan ja ajan vartija. Käyttänyt asenaan miekkaa nimeltä Rhisling tai Ajan teriä (). Esiintyi ensi kerran animaatiosarjassa "".


title: Kolmetoista Primea

text: Ainut naispuolinen Prime ja aseseppä, joka takoi myös suuren osan Primejen reliikeistä Pajaksi () kutsutulla vasarallaan. Mainittiin ensi kerran vuonna 2011 romaanissa "".


title: Kolmetoista Primea

text: "Katalyytti" ja ensimmäinen Mini-Con. Kykeni Khimaira-kiven () avulla yhdistymään muihin Primeihin ja antamaan näille voimaa. Mainittiin ensi kertaa vuonna 2011 romaanissa "Transformers: Exiles", mutta hänen nimensä paljastettiin vasta kirjassa "". Micronus esiintyy myös vuoden 2015 animaatiosarjassa "".


title: Kolmetoista Primea

text: "Elementtaali" sekä alkuaineiden ja rakenteiden asiantuntija, joka oli yksi Cybertronin sivilisaation perustajista Priman ja Alpha Trionin ohella. Esiintyi ensi kerran romaanissa "Transformers: Exiles".


title: Kolmetoista Primea

text: "Ensimmäinen yhdistyjä" (), jonka viidellä eri osalla oli erilliset mielet. Esiintyi ensi kerran vuonna 2009 Fun Publicationsin tekemässä sarjakuvassa sekä "Transformers: Timelines" -leluissa, jossa hänen komponenttiensa nimet ovat toimivat transformerit Heatwave, Skyfall, Landquake, Topspin ja Breakaway. Lisäksi tässä jatkumossa hahmon nimi oli Nexus Maximus. Aligned-jatkumossa Nexus Primen komponentit ovat Clocker, Pinion, Cannonspring, Chaindrive ja Mainspring.


title: Kolmetoista Primea

text: "Henkisoturi" ja ainut petomuotoinen Prime, joka kykeni triptyykkinaamionsa () kautta näkemään minne tahansa. Mainittiin ensi kertaa romaanissa "Transformers: Exiles", mutta hänen nimensä paljastettiin vasta kirjassa "Transformers: The Covenant of Primus".


title: Kolmetoista Primea

text: "Manipuloija", joka kuvaillaan pahan ruumiillistumaksi. Toiminut yhtenä Decepticonien perustajista. Vakuuttaa puheellaan melkein kenet tahansa ja myrkyttää uhrinsa myös Liegelaisilla nuolilla (). Esiintyi ensi kerran vuonna 1994 "" -sarjakuvassa.


title: Kolmetoista Primea

text: Entropian vartija ja henkisesti epävakaa soturi, joka näki itsensä Unicronin kaltaisena. Toiminut yhtenä Decepticonien perustajista. Aligned-jatkumossa hän kykeni tappamaan kenet tahansa yhdellä laukauksella Tuomionpäivän tykistä. Esiintyi ensi kerran vuonna 2003 sarjakuvassa "".


title: Kolmetoista Primea

text: Esiintynyt valenimellä Soundblaster. Hänellä on yliluonnolliset voimat ajan ja avaruuden suhteen, kuten Vector Primella. Hänen assistenttinsa on Buzzsaw.


title: Kolmetoista Primea

text: Transformeri, joka oli poikkeuksellsen älykäs ja eli Cybertronilla jo sen varhaisimmista ajoista asti. Hän on yksi viidestä avatarista, joihin Primus jakoi olemuksensa. Epistemuksen ohella neljä muuta olivat Solomus, Adaptus, Mortilus sekä Primus itse.Yhdessä he toivat Cybertronin ensimmäisen Kultakauden, kunnes Mortilus teki siitä lopun.


title: Kolmetoista Primea

text: Viisas transformeri, joka eli Cybertronilla jo sen varhaisimmista ajoista asti. Vector Prime näki hänet lempeänä ja viisaana, mutta Solomus oli poistunut Cybertronilta jo kauan ennen häntä.


title: Kolmetoista Primea

text: Vector Prime kutsui häntä myös nimellä Viimeinen Autobotti (). Legendaarinen Autobotti, joka esiintyi Marvelin amerikkalaisessa "The Transformers" -sarjakuvassa sen viimeisinä vuosina. Hän oli ollut unessa miljoonia vuosia, kunnes hänet kutsuttiin kukistamaan Decepticonit planeetalla Klo.


title: Kolmetoista Primea

text: "Historioitsija", joka tietää menneen, nykyisen ja osittain myös tulevan, sekä Orion Paxin mentori. Omistaa Sulkakynän (), joka kirjaa tapahtumia Primuksen kirjaan. Esiintyi ensi kerran vuonna 1985 animaatiosarjassa "The Transformers", mutta esiintyi vasta vuonna 2010 yhtenä alkuperäisistä Primeista.


title: Kolmetoista Primea

text: "Muodonmuuttaja", joka omisti Muuntautumisrattaan (), johon transformeiden omat T-Cog -mekanismit perustuvat. Hän on toiminut myös Neutronian siirtokunnassa eläneiden Mutaconien esikuvana. Mainittiin ensi kerran vuonna 2011 romaanissa "Transformers: Exiles".


title: Kolmetoista Primea

text: "Kokeellinen uneksija" ja tiedemies. Pystyy luomaan eläviä olentoja Hiilloskivellä (), josta alkunsa saivat myös Quintessonit. Esiintyi ensi kerran vuonna 2013 kirjassa "Transformers: The Covenant of Primus".


title: Kolmetoista Primea

text: "Visionääri" ja sovittelija, joka piti muut Primet yhtenäisinä. Yhtenäisyyden murruttua luopui vanhasta robottikehostaan ja syntyi uudelleen nimellä Orion Pax. Mutta hän ei muistanut entistä elämäänsä ennen kuin sai Johtajuuden Matrixin ja nousi myöhemmin Autobottien johtajaksi. Paljastui yhdeksi alkuperäisistä Primeista vuonna 2013 kirjassa "Transformers: The Covenant of Primus", jossa häntä kutsuttiin ennen Matrixin saantia vain nimillä "kolmastoista Prime" tai vain "13".


title: Kolmetoista Primea

text: Aligned-jatkumo mukaan alla mainitut esineet ovat kuuluneet 13 alkuperäiselle Primelle.


title: Kolmetoista Primea

text: Tähtimiekka on ase, jonka Solus Prime takoi Primejen johtajalle, Primalle. Tästä miekasta myös Johtajuuden Matrix oli alun perin peräisin. Se kuitenkin toimi Solus Primen Pajan tavoin vain Primejen käsissä.


title: Kolmetoista Primea

text: Solus Primen Paja () on vasara, jolla voi takoa suoraan raaka-aineista mitä tahansa, löytyi toisen kauden alussa. Se on myös ehkä ainut esine, jolla kykenisi keinotekoisesti rakentamaan T-Cogin, biomekanismin, jota ilman transformeri ei voi muuntautua. Se päätyi Decepticonien haltuun, mutta vain Prime kykenisi käyttämään sitä. Mutta myöhemmin Megatron leikkasi itselleen erään aiemmin kuolleen Primen (paljastui kirjassa "The Covenant of Primus" Liege Maximoksi) käsivarren ja kykeni takomaan Pajalla Pimeän Tähtimiekan. Mutta kauden lopussa Dreadwing luovutti Pajan Autoboteille, jolloin Optimus muunsi tukikohdan maasillan avaruussillaksi ja korjasi Tähtimiekan. Paja päätyi kuitenkin "Beast Hunters" -kaudella takaisin Decepticonien haltuun Autobottien tukikohdan tuhouduttua. Smokescreen onnistui salaa viemään sen ja antoi Optimuksen käteen, jolloin tämä sai uuden robottikehon. Paja menetti kuitenkin kaiken voimansa, minkä jälkeen Ultra Magnus otti sen käyttöön tavalliseksi taisteluvasaraksi, kunnes Predaking tuhosi sen.


title: Kolmetoista Primea

text: Tuomionpäivän tykki () on mainittu kirjoissa "Transformers: Exiles" ja "Transformers: The Covenant of Primus". Se on Solus Primen takoma ase, jota Megatronus käytti Unicronia vastaan. Tykillä voi tappaa transformerin yhdellä laukauksella. Sen tuhoisan voiman vuoksi osa Solus aluksi vastusti aseen takomista, mutta enemmistö muista Primeista kannatti aseen olemassaoloa.


title: Kolmetoista Primea

text: Apex-haarniska () kuvailtiin kirjassa "Transformers: Exiles" yhdeksi alkuperäisten Primejen reliikeistä.


title: Kolmetoista Primea

text: Animaatiosarjassa "Transformers: Prime" Apex-haarniska olikin yksi Decepticoneilta takavarikoiduista sota-aseista, jotka oli lähetetty Iaconin arkistoista Maahan. Starscream sai sen, mutta jaksossa ""Uusi tulokas"" Smokescreen onnistui viemään sen häneltä Faasinvaihtajan avulla. Myöhemmin Arcee käytti sitä Omegalukosta käydyssä taistelussa, mutta joutui luovuttamaan sen Decepticoneille. Starscream lainasi sitä myöhemmin yrittäessään saada Predakingin tottelemaan häntä, mutta hänen otettua se pois, Miko Nakadai varasti sen. Miko käytti sitä sarjan lopussa myös antaakseen Jack Darbylle ja Raf Esquivelille aikaa vallata sota-alus Nemesiksen komentosilta.


title: Delhin metro

text: Delhin Metro ( Dillī Meṭro) on metrojärjestelmä, joka toimii Delhin, Gurgaonin ja Noidan kaupunkien alueilla Pohjois-Intiassa. Järjestelmä koostuu kuudesta metrolinjasta, jotka ovat kokonaispituudeltaan 125,67 kilometriä. Metroasemia on 142, joista 35 maanalaisia. Järjestelmässä on korotettuja, maan pinnalla kulkevia sekä maanalaisia ratoja. Järjestelmässä on sekä normaaliraideleveyksisiä että myös leveämpiä raideleveyksisiä raiteita. Metroa käytti noin 1,15 miljoonaa ihmistä päivittäin vuoden 2010 alkupuoliskolla.


title: Delhin metro

text: Intian ensimmäisen metrojärjestelmän, Kalkutan metron, rakentaminen ei sujunut ongelmitta viivästyksien ja budjetin suuren ylityksen takia, jotka johtuivat osittain politisoitumisesta, teknisistä ongelmista ja byrokratiasta. Kokemusten myötä rakennuttaja ja operaattori Delhi Metro Rail Corporation Ltd. (DMRC) sai valtuudet päättää urakkatarjouksista, menojen seurauksesta ja työntekijöiden palkkaamisesta. Seurauksena rakentaminen sujui tasaisemmin, lukuun ottamatta erimielisyyksiä järjestelmän raideleveydestä. DMRC piti normaaliraideleveyttä, 1 435 mm, parempana vaihtoehtona mutta Intian rautatieministeriö pakotti järjestelmän ottavan käyttöön Intian oman leveän raideleveysstandardin, eli 1 676 mm. Rakennustyöt alkoivat 1. lokakuuta 1998.


title: Delhin metro

text: Atal Bihari Vajpayee, silloinen Intian pääministeri, vihki ensimmäisen metrolinjan käyttöön 24. joulukuuta 2002. Ensimmäinen rakennusvaihe valmistui vuonna 2006 pysyen budjetissaan ja melkein kolme vuotta edellä aikataulusta.


title: Delhin metro

text: Metroverkostoa rakennetaan vaiheissa, joista ensimmäinen valmistui 27. lokakuuta 2006. Kolmas (112 km) ja neljäs (108,5 km) vaihe valmistuu vuosina 2015 ja 2021 tässä järjestyksessä. Järjestelmä on neljännen vaiheen valmistuttua 413 kilometrin pituinen.


title: Delhin metro

text: Vuonna 2013 metrosta on valmiina vaiheet I ja II, eli kuusi linjaa joiden varrella on 142 metroasemaa. Raideverkon kokonaispituus on 190 km. Vaiheet III ja IV valmistuvat 2015 ja 2021.


title: Väinö Kolkka

text: Väinö Kolkka (s. 22. tammikuuta 1948 Tampere) on suomalainen entinen jääkiekkoilija, joka edusti urallaan Tampereen Ilvestä ja Helsingin IFK:ta. Hän teki SM-sarjassa ja SM-liigassa yhteensä 304 ottelussa tehot 108+75=183. Jäähyminuutteja Kolkalla kertyi 96. Hän teki urallaan enemmän maaleja kuin syötti niitä.


title: Väinö Kolkka

text: Kolkka aloitti uransa kaudella 1966–1967 Ilveksessä. Vuodet 1968–1976 hän pelasi HIFK:ssa. Kaudeksi Jääkiekon SM-liigakausi 1976–1977 Kolkka palasi Ilvekseen, jossa hän lopetti uransa. Kolkka voitti Suomen mestaruuden vuosina 1969, 1970 ja 1974, SM-hopeaa vuosina 1968, 1973 ja 1975 sekä SM-pronssia vuosina 1967, 1971 ja 1972. Hän voitti kaikki SM-mitalinsa yhdeksänä kautena peräkkäin.


title: Väinö Kolkka

text: Vuonna 1970 Kolkka edusti Suomea MM-kilpailuissa.


title: Väinö Kolkka

text: Päivätyönsä Kolkka on tehnyt kirjapainoalalla. Hän jäi eläkkeelle Alprint Oy:stä 58-vuotiaana.


title: Vajosuo

text: Vajosuo (joskus myös Vajossuo) on Kurjenrahkan kansallispuistossa, Varsinais-Suomessa sijaitseva suoalue. Se sijaitsee Maskun, Nousiaisten ja Ruskon alueilla. Suolle on Turusta noin 30 ja Vahdolta noin 13 kilometriä.


title: Vajosuo

text: Vajosuo on alueen suurimman suon Kurjenrahkan tavoin keidassuo, jossa suotyypille luonteenomaiset kermit eli muuta ympäristöä kuivemmat alueet kiemurtelevat kuljujen eli märempien alueiden väleissä. Kermit ja kuljut ovat myös selvästi suuntautuneet. Keidassoille tyypilliset reunaluisut ovat myös hyvin kehittyneet. Niiden alaosat ovat isovarpurämettä ja yläosa kanervarahkarämettä.


title: Vajosuo

text: Vajosuon keskustasanne muodostuu pääosin sekä lähes puuttomasta, nevavaltaisesta keidasrämeestä että ruoppaisesta sammalkuljunevasta, jota reunustaa mäntyvaltainen rämevyöhyke. Vajosuon pohjoispäässä ja keskiosissa on suursaranevaa ja keskustasanteella on edellä mainittujen suotyyppien lisäksi myös rahkanevaa, rahkarämettä ja lyhytkorsinevaa. Suon itäreunalla on myös viidestä kymmeneen metriä leveä laidenevavyöhyke.


title: Vajosuo

text: Suon kenttäkerroksen kasveja ovat muun muassa mutasara, valkopiirtoheinä ja leväkkö. Pohjakerroksessa puolestaan kasvaa esimerkiksi silmäke-, vajo- ja kuljurahkasammal. Suolla on noin kolmekymmentä allikkoa ja osassa niistä kasvaa pohjanlummetta ja raatetta. Suon reuna-alueiden vallitseva suotyyppi on nevakorpi, jonka tyypillisiä kasveja ovat pullo- ja jouhisara sekä harvinaisempana viilto- ja luhtasara. Kuivemmilla mättäillä kasvaa puolestaan esimerkiksi suokukkaa, isokarpaloa ja puolukkaa.


title: Vajosuo

text: Erityisesti suon rämevyöhykkeiilä esiintyy runsaasti perhosia. Vajosuolla on esimerkiksi uhanalaisen luumittarin lounaisin esiintymä Suomessa. Lisäksi suolla on tavattu vaarantuneen muurainhopeatäplän yksilöitä. Kosteiden nevasoiden runsauden takia Vajosuolla esiintyy hyönteiskartoitusten perusteella esimerkiksi saraikkoniittyperhosta, pyörösiipeä, koiyökköstä ja sarakiiltoyökköstä. Kartoituksissa yleisiä lajeja ovat olleet lisäksi muun muassa suokeltaperhonen, suohopeatäplä, rämehopeatäplä, rämeokamittari, suoiltayökkönen ja mustaluhtayökkönen. Kaikkiaan alueella on tavattu ainakin 39 soille tunnusomaista lajia.


title: Vajosuo

text: Suon linnustoon kuuluvat muun muassa kurki, riekko, punajalkaviklo, käki, niittykirvinen ja taivaanvuohi. Allikoilla tavataan muuttoaikaan myös alleja ja haapanoita.


title: Vajosuo

text: Suon länsi- ja itälaidoista osa on aikanaan ojitettu ja myös Vajosuon laidoilta on myös nostettu turvepehkua. Kuten Kurjenrahkallakin, ovat pehkun kuivatuksessa käytetyt kolme kuivatuskatosta ja itse nostopaikka kuitenkin jo häviämässä, eivätkä ojituksenkaan jäljet enää juurikaan näy suon maisemassa.


title: Vajosuo

text: Vajosuon reunaosissa kulkee Kuhankuonon retkeilyreitistön polku. Se kuuluu osana kolmenkymmenen kilometrin mittaiseen Vajosuon vaellus -rengasreittiin, jonka suon ylittävät osat valmistuivat vuonna 2001. Vajosuon etelälaidalla on myös neljälle hengelle tarkoitettu vuokratupa, joka on kunnostettu tuvaksi vanhasta partiolaisten majasta vuonna 2002. Tuvan läheisyydessä ja retkeilyreitin varrella sijaitsee myös laavu, puuvarasto, tulipaikka ja kuivakäymälä sekä lintutorni aivan suon laidalla. Linnuston pesimärauhan takaamiseksi Vajosuon rajoitusalueella liikkuminen on kiellettyä huhtikuun puolivälistä heinäkuun puoliväliin.


title: Muuttoilmoitus

text: Muuttoilmoitus on Suomessa henkilön lakisääteinen velvollisuus ilmoittaa uusi osoitteensa muuton jälkeen. Se on tehtävä mikäli asuminen kestää yli kolme kuukautta.


title: Muuttoilmoitus

text: Muuttoilmoituksen voi tehdä maistraatissa tai nykyään myös joillain edellytyksillä internetissä.


Gusukut ja muut Ryūkyū-kuningaskunnan omistukset on Unescon maailmanperintökohde Japanissa, Okinawan prefektuurissa. Kohteeseen kuuluu viisi "gusuku"-linnaa, kaksi pyhää lehtoa, "utakia", Tamaudunin mausoleumi ja yksi puutarha. Kohde hyväksyttiin maailmanperintöluetteloon kolmen kriteerin perusteella (II, III, VI) vuonna 2000. ICOMOSin mukaan Gusukut ja muut Ryūkyū-kuningaskunnan omistukset havainnollistavat Ryūkyū-saarten roolia Kaakkois-Aasian, Kiinan ja Japanin välisen talodellisen ja kulttuurillisen vaihdon keskuksena, Ryūkyū-kuningaskunta kukoisti erikoislaatuisessa poliittisessa ilmapiirissä ja loi ainutlaatuisen kulttuurin ja Ryūkyūn pyhät paikat ovat erinomainen esimerkki alkuperäisestä luonnon- ja esi-isienpalvonnasta, joka on säilynyt moderniin aikaan muiden maailmanuskontojen rinnalla.


title: Gusukut ja muut Ryūkyū-kuningaskunnan omistukset

text: Seuraavat yhdeksän kohdetta kuuluvat maailmanperintökohteeseen


title: Pyhäjärvi (Saarijärvi)

text: Pyhäjärvi on järvi Saarijärven ja Äänekosken kuntien alueella.


title: Pyhäjärvi (Saarijärvi)

text: Pääosa Pyhäjärven vesistä laskee Parantalankosken voimalaitoksen kautta etelään Kiimasjärveen. Pieni osa vedestä laskee alkuperäistä lasku-uomaa Pyhäjokea länteen Iso-Lumperoiseen. Pyhäjärven korkeutta on säännöstelty 1960-luvulta alkaen. Säännöstely on heikentänyt järven siikakantaa.


title: Pyhäjärvi (Saarijärvi)

text: Järvi on melko syvä. Syvin kohta on Iissalon lounaispuolella. Saaria on järvessä 114. Veden laatu on erinomainen ja oligotrofinen ja vesi kirkasta: näkösyvyys on yli 4 metriä. Matalissa lahdissa esiintyy kuitenkin rehevöitymistä.


title: Pyhäjärvi (Saarijärvi)

text: Pyhäjärven saaret:


title: Pyhäjärvi (Saarijärvi)

text: Iissalo, Kiihkelesaari, Vintta, Kotisaari, Majasaari, Kouvalainen, Talassaari, Palavasaari, Kanasaaret, Joussaari, Hässössaari, Kuokkasaari, Lohiluoto, Lohisaari, Iso Kanasaari, Pieni Kanasaari, Aittoluoto, Maapenkka, Lusikkasaari, Kärääsaari, Marjasaari, Räätälinkuppi, Koirasaari, Lukkarinsaari, Honkasaari, Rumputtavansaari, Junninsaari, Koukkusaari, Vihtasaari, Rökönen, Kurjensaari, Linnansaari, Pitkänniemenluoto, Sikasaari, Selkäsaari, Saunaluoto, Tervasaari, Lonkuttavaluoto, Talviaissaaret, Lehtiröykönsaaret, Pentinluoto, Rautasaaret, Jääsaari, Vääräsaari, Akkosaari, Husunsaaret, Risunsaaret, Lunttisluoto, Pieni Töyrisaari, Töyrisaari, Matinsaari, Nyhtävänluoto, Talatsaaret, Kirvesluoto, Honkosensaari, Kanisaari, Hietasaari, Pöykynsaaret


title: Nokia E52

text: Nokia E52 on Nokian valmistama älypuhelin. Se kuuluu yrityskäyttöön suunnattuun Eseriesiin.


title: Nokia E52

text: Puhelimessa on sisäänrakennettu GPS-vastaanotin ja Nokian Maps-karttasovellus. Musiikkisoitin tukee tiedostomuotoja MP3/WMA/WAV/RA/AAC/M4A, videotiedostoista on tuettuna WMV/RV/MP4/3GP. Puhelimen myyntipakkauksessa on yhden GB:n microSD-muistikortti, laite tukee enintään 16 GB muistikortteja. Akku on 1500 mAh litiumion-polymeeri.


title: Marco Bonanomi

text: Marco Bonanomi (s. 12. maaliskuuta, 1985 Lecco) on italialainen moottoriurheilija. Hän on kilpaillut Formula Renault -sarjoissa vuosina 2001-02, Italian F3 sarjassa vuosina 2003-04, F3 Euroseries -sarjassa vuosina 2004-05, Euroseries 3000 ja F3000 -luokissa vuonna 2006, International Formula Masters -sarjassa vuonna 2007 ja World Series by Renault -sarjassa vuosina 2006-08. Vuonna 2008 Bonanomi kilpaili Aasian GP2-sarjassa voittaen kauden päätöskilpailun. Hän jatkoi sarjassa kaudella 2008-09 saavuttamatta pisteitä. Vuonna 2012 Bonanomi kilpaili Le Mansin 24 tunnin kilpailussa Audilla, ollen kilpailun kolmas yhdessä Oliver Jarvisin ja Mike Rockenfellerin kanssa.


title: Luettelo valtioista asukaskohtaisen bruttokansantuotteen (reaalimuutoksen) mukaan

text: Tämä on luettelo valtioista asukaskohtaisen bruttokansantuotteen mukaan. Bruttokansantuote (BKT) on ilmoitettu Yhdysvaltain dollarien reaalimuutoksen eli poistetun inflaation vaikutuksen mukaan. Luettelossa on myös mukana merentakaisia alueita sekä itsehallinnollisia alueita vaikka ne eivät ole itsenäisiä valtioita.


title: Macram Ben Romdhane

text: Macram Ben Romdhane (, s. 27. maaliskuuta 1989 Sousse) on tunisialainen koripalloilija. Isona laitahyökkääjänä ja sentterinä pelaava Ben Romdhane edustaa Tunisian koripalloliigassa pelaavaa ES Sahelia.


title: Macram Ben Romdhane

text: Ben Romdhane pelasi ES Sahelin edustusjoukkueessa jo 15-vuotiaana ja nousi joukkueen avausmiehistöön 17-vuotiaana. Hän on sittemmin saavuttanut joukkueen mukana kaksi Tunisian mestaruutta vuosina 2007 ja 2009.


title: Macram Ben Romdhane

text: Ben Romdhane on edustanut Tunisian maajoukkuetta vuodesta 2009 lähtien. Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin.


title: Suomen Jalkapallomuseo

text: Suomen Jalkapallomuseo on suomalaiseen jalkapalloiluun keskittynyt erikoismuseo, joka sijaitsee Valkeakoskella Myllysaaren museon kolmannessa kerroksessa.


title: Suomen Jalkapallomuseo

text: Museota ylläpitää Suomen Jalkapallomuseo ry. Sen perustivat vuonna 1993 Aimo Pulkkinen, Mikko Rikkonen, Esko Malm, Juhani Peltonen ja Jaakko Rautalin, jotka ovat jälkimmäistä lukuun ottamatta Valkeakosken Hakan entisiä pelaajia. Yhdistyksen pitkäaikaisena puheenjohtajana toimi Rikkonen, joka nimettiin vuonna 2010 kunniapuheenjohtajaksi. Puheenjohtajana häntä ovat seuranneet Heikki Huoviala ja Ari Sirén.


title: Suomen Jalkapallomuseo

text: Museon kokoelmissa on peliasuja ja -varusteita, mitaleja, pokaaleja ja muistoesineitä Suomen yli 100-vuotisen jalkapallohistorian varrelta. Museo järjestää myös teemanäyttelyjä, kuten vuoden 2010 valmentajanäyttely, ja museossa on mahdollisuus tutustua vanhoihin otteluihin videoiden välityksellä. Museossa on neljä tilaa: Juuson sali, Pukukoppi, Näyttelyhuone ja Kirjasto.


title: Suomen Jalkapallomuseo

text: Museossa säilytetään suomalaisen jalkapalloilun kunniagallerian eli Hall of Famen aineistoa. Se kuuluu Suomen Palloliiton, Suomen Urheilumuseon ja jalkapallotoimittajien Pallo-Koplan ohella toimikuntaan, joka valitsee kunniagallerian jäsenet.


title: Dániel Kóger

text: Dániel Kóger (s. 10. marraskuuta 1989 Székesfehérvár) on unkarilainen jääkiekkoilija.


title: Dániel Kóger

text: Kóger kuuluu Unkarin maajoukkueen parhaimpiin lupauksiin ja oli muun muassa vuoden 2007 alle 18-vuotiaiden 2. divisioonan MM-kilpailujen paras hyökkääjä. Kóger aloitti pääsarjauransa Alba Volán Székesfehérvárin riveissä kaudella 2006–2007. Hän ei ollut voittamassa Sapporossa vuoden 2008 1. divisioonan MM-kisoja, mutta edusti maataan vuoden 2009 MM-kilpailuissa sekä vuosien 2010 ja 2011 1. divisioonan kisoissa.


title: Alternative Songs

text: Alternative Songs (aikaisemmin Modern Rock Tracks, Modern Rock ja Hot Modern Rock Tracks) on yhdysvaltalaisen "Billboard"-musiikkilehden julkaisema musiikin suosiota mittaava lista. Lista mittaa 40 soitetuinta kappaletta "Modern Rock" -tyyppisiltä radiokanavilta, joista suurin osa soittaa alternative rockia.


title: Alternative Songs

text: 20. kesäkuuta 2009 alkaen listaa on julkaistu nimellä Alternative Songs, kun Billboard yhdistyi Radio & Recordsin kanssa, jolla oli lähes samantyylinen lista.


title: Latvian venäläiset

text: Latvian venäläiset ovat Latviassa asuvia venäläisiä. Suurin osa venäläisistä on Latvian neuvostotasavallan aikana maahan muuttaneita tai heidän jälkeläisiään. Latviassa on kuitenkin myös historiallinen vanhauskoisten venäläisten vähemmistö ja heidän lisäkseen venäläisiä muutti alueelle kun Latvia oli vielä osa Venäjän keisarikuntaa.


title: Latvian venäläiset

text: Ensimmäiset venäläiset nykyisen Latvian alueella olivat luultavasti Latgalen alueelle tulleita kauppiaita 1100-1200-luvuilla. Vanhauskoisia tuli Latviaan 1600-luvulla Venäjällä tapahtuneen vainon seurauksena. Laajamittaisempi muuttoliike syntyi kun Latvia päätyi Venäjälle Uudenkaupungin rauhan jälkeen vuonna 1721, jonka jälkeen alkoi varsinainen historiankirjoitus venäläisistä Latviassa. Muuttoliikettä vauhditti etenkin Riian teollistuminen 1800-luvun loppupuolella. 1880-luvulla Riiasta tuli jo koko Venäjänkin mittakaavassa merkittävä teollisuuskeskus. Venäläiset perustivat Riikaan etenkin tiilitehtaita, joita käytettiin kiihtyvässä rakennustoiminnassa. Yritykset toimivat tyypillisesti suhteessa vähän tuottavilla aloilla, eivätkä ne harjoittaneet juurikaan ulkomaankauppaa. Ensimmäiset tiedot venäläisten määrästä Latviassa ovat vuodelta 1897, jolloin maassa asui 171 000 venäläistä. Suurin osa heistä asui Latgalessa, jossa heitä oli 77 000. Liivinmaalla heitä oli 68 000 ja Kuurinmaalla sekä Zemgalessa 26 000.


title: Latvian venäläiset

text: Toisen maailmansodan jälkeen alkoi entistä suurempi muuttoaalto Latviaan, mikä johtui Riian teollistamisesta 1960-luvulla. Latviassa ja muualla Baltiassa palkkataso oli korkeampi kuin muissa Neuvostomaissa. Riikaan rakennettiin suuria lähiöitä työvoimavarastoiksi. Venäläisiä suosittiin esimerkiksi asuntojonoissa. Riian ohella paljon muuttajia tuli Väinänlinnan kaupunkiin, mutta myös muihin kaupunkeihin. Maalle muutti vain pieni osa. Maahanmuuton seurauksena latvialaiset alkoivat oppia venäjää, mutta venäläisille ei ollut kovin tavallista opetella latviaa.


title: Latvian venäläiset

text: Maan virallinen kieli on latvia ja vain liivin kielellä on virallisen vähemmistökielen asema. Suuri osa Latvian venäläisistä, erityisesti nuorempi sukupolvi, osaa latvian kieltä. Venäläiset ovat Latvian vähemmistökansallisuuksista suurin ja venäjä on suurin vähemmistökieli. Noin 26% maan kaikista oppilaista käy koulua venäjä pääkielenään. Venäjän kielen opetusta antavia kouluja on 250 ja niitä on melkein kaikissa suurissa kaupungeissa. Useat televisio- ja radiokanavat lähettävät ohjelmaa venäjäksi. Venäläinen vähemmistö on syyttänyt toistuvasti Latviaa oikeuksiensa loukkaamisesta. Latviassa järjestettiin 18. helmikuuta 2012 äänestys venäjän kielen virallistamisesta. Äänestysaktiivisuus nousi yli 70 prosentin, ja virallistamista kannatti noin 25 prosenttia äänestäneistä.


title: Rusonätä

text: Rusonätä ("Minuartia rubella") on kohokkikasveihin kuuluva monivuotinen, pienikokoinen tunturikasvi. Suomessa rusonätä harvinainen Lapin kasvilaji ja se on luokitettu uhanalaiseksi.


title: Rusonätä

text: Mätästävä ja matalakasvuinen rusonätä kasvaa vain 3–8 cm korkeaksi. Varret ovat pystyjä ja ainakin latvasta nystykarvaisia. Vastakkain olevat, harmahtavanvihreät lehdet ovat ruodittomia, tasasuokan suikeita ja selvästi kolme- tai viisisuonisia. Kukkien nuput ovat pitkulaisia. Kukat ovat punertavia tai valkoisia. Verhiö ja teriö ovat viisilehtisiä. Kukkien verholehdet ovat suippoja, kolmisuonisia, terälehtiä pidempiä ja kotaa selvästi lyhyempiä. Terälehdet ovat lyhytkyntisiä, ehyt- tai lanttokärkisiä ja leveän puikeita tai vastapuikeita. Heteitä on 8–10, emiö on kolmilehtinen. Rusonätä kukkii Suomessa heinä-elokuussa. Hedelmä on kolmiliuskaisesti aukeava kota.


title: Rusonätä

text: Rusonätä muistuttaa lähinnä sukulaislajiaan lapinnätää ("M. biflora").


title: Rusonätä

text: Rusonätä on levinnyt laajalle alueelle pohjoisen pallonpuoliskon arktisille alueille. Levinneisyysalue ulottuu Norjan, Ruotsin ja Suomen tuntureilta itään läpi Venäjän arktisten alueiden ja edelleen Pohjois-Amerikan pohjoisosiin sekä Kalliovuorille. Lajia tavataan myös Grönlannissa, Islannissa ja Huippuvuorille. Suomessa rusonätää tavataan ainoastaan Enontekiöltä Kilpisjärven suurtuntureilta. Lajia tavataan muun muassa Saana-tunturilta.


title: Rusonätä

text: Rusonätä on pohjoisten vuoristojen tundran kasvi. Suomessa se kasvaa tuntureiden kosteilla ja avoimilla liuskesorarinteillä ja kallionraoissa. Laji on kalkinvaatija.


title: Lymynokikana

text: Lymynokikana ("Fulica rufifrons") on eteläamerikkalainen rantakana. Se elää mantereen eteläosassa Etelä-Perussa ja Kaakkois-Brasiliassa, sekä Chilen rannikolta itään Etelä-Paraguayhin, Koillis-Argentiinaan ja Uruguayhin, josta etelään Tulimaan pohjoisosaan ja Falklandsaarille saakka. Rudolph Amandus Philippi & Christian Ludwig Landbeck kuvailivat lajin holotyypin Chilestä vuonna 1861.


title: Nine Lives Never Dies

text: Nine Lives Never Dies on helsinkiläisen Plastic Tearsin albumi, joka julkaistiin 23. syyskuuta 2009.


title: Nine Lives Never Dies

text: Kaikki kappaleet kirjoittanut M. December, ellei toisin mainittu.


title: Brimstone

text: Brimstone on kehittynyt ilmasta-maahan laukaistava panssarintorjuntaohjus, jonka on kehittänyt MBDA. Ohjus suunniteltiin alun perin täyttämään Kuninkaallisten ilmavoimien (RAF) vaatimukset pitkän kantaman panssarintorjuntaohjuksesta, joka voitaisiin laukaista lentokoneesta vihollisen ilmatorjunnan kantaman ulkopuolelta. Vaatimukset määriteltiin brittien Persianlahden sodassa saamien kokemusten perusteella. Marconi Electronic Systems valittiin aseen toimittajaksi vuonna 1996. Tämän jälkeen yritys sulautettiin British Aerospaceen, jonka ohjustuotanto päätyi fuusioiden kautta BAE Systemsin tytäryhtiö MBDA:lle. Brimstone on ollut RAF:n käytössä vuodesta 2005 alkaen.


title: Brimstone

text: Ohjuksen runko on peräisin AGM-114 Hellfire -ohjuksesta, mutta sen moottori, taistelukärki ja hakupää on omaa suunnittelua. Brimstone toimii niin kutsutulla "ammu-ja-unohda" -periaatteella.


title: Miten historiaa on kirjoitettava

text: Miten historiaa on kirjoitettava (; ) on Lukianoksen kirjoittama satiiri historiankirjoituksesta. Lukianos pilkkaa teoksessaan aikansa historiankirjailijoita, jotka keskittyvät suurmiesten ylistämiseen tai epäolennaisuuksiin tärkeiden asioiden kustannuksella.


title: Miten historiaa on kirjoitettava

text: Lukianoksen teos on osoitettu jollekin Filon-nimiselle henkilölle. Teos on eräs esimerkki Lukianoksen myös eräissä muissa teoksissaan harjoittamasta kirjallisuuskritiikistä. Lukianos on kirjoittanut teoksensa noin vuonna 166–168, parthialaissodan aikana tai pian sen päätyttyä. Sodassa roomalaiset valtasivat Parthian, ja sotamenestys sai uset henkilöt kirjoittamaan sodasta.


title: Miten historiaa on kirjoitettava

text: Lukianoksen teos koostuu 63:sta suhteellisen lyhyestä luvusta. Lukianos aloittaa teoksensa havainnolla, että parthialaissota oli saanut lukuisat henkilöt kirjoittelemaan historianteoksia, joissa he yrittävät jäljitellä Herodotosta, Thukydidestä ja muita maineikkaita historioitsijoita, kuitenkaan ilman valmiuksia. Tämän vuoksi Lukianos ilmoittaa halukseen kirjoittaa itsekin teoksen aiheesta, tosin vain antaakseen neuvoja siitä, miten historiasta tulisi kirjoittaa.


title: Miten historiaa on kirjoitettava

text: Teoksen alkupuolella Lukianos käsittelee asioita, joita historiasta kirjoitettaessa on vältettävä. Näitä ovat muun muassa liioittelu tunnettuja henkilöitä ylistettäessä, tapahtumien (erityisesti tulevaisuuden tapahtumien) sepittely, kirjallisten esikuvien liian läpinäkyvä jäljittely, epäolennaisista yksityiskohdista jaarittelu sekä runouden konventioiden liiallinen käyttö. Samalla Lukianos tarjoaa useita ivailevia kuvauksia aikansa historiankirjoittelusta. Hänen kuvauksensa mukaisesti esimerkiksi eräskin ”Krepereios Kalpurnianos Pompeiopolislainen” olisi pyrkinyt jäljittelemään Thukydideen "Peloponnesolaissotaa" siinä määrin, että sepitteli sen mallin mukaan lähetystöjen välisiä puheita sekä tapahtumia, kuten kuvauksen ruton iskemisestä. Toinen taas laverteli loputtomasti epäoleellisista yksityiskohdista, kuvaten tuhansin sanoin ”Vologesoksen roimahousut ja hänen hevosensa kuolaimet”; kolmas liioitteli vihollisen kaatuneiden lukumääriä ja kopioi taistelukuvauksiin yksityiskohtia Homeroksen "Iliaasta".


title: Miten historiaa on kirjoitettava

text: Tämän jälkeen Lukianos kuvaa historioitsijalta vaadittuja ominaisuuksia. Lukianoksen mukaan historiankirjoittajalla on oltava ennen kaikkea kaksi kykyä: kyky ymmärtää politiikkaa, sekä kyky kuvata asioita terävänäköisesti. Historioitsijan on myös oltava riippumaton, lahjomaton ja totuuden ystävä. Hän ei saa pelätä ketään, jotta joutuisi miellyttämään tätä. Historioitsijalla on vain yksi tehtävä: kertoa, miten asiat ovat tapahtuneet. Hän ei saa palvella nykyisyyttä, vaan hänen on palveltava pelkästään tulevia lukijoita.


title: Miten historiaa on kirjoitettava

text: Teoksen lopuksi Lukianos antaa ohjeita siitä, mitä asioita historiankirjoittajan on käsiteltävä ja miten hänen on järjestettävä aineistonsa. Kielen on oltava aiheeseen sopivaa, ei liian runollista tai hienoa, mutta ei myöskään liian rahvaanomaista. Tapahtumat on järjestettävä hyvin ja esitettävä mahdollisimman selvästi, ja epäoleelliset asiat on jätettävä vähemmälle. Kiitosta ja moitetta on jaettava säästeliäästi. Sepitteellisen aineiston epävarmuus tulee mainita.


title: Miten historiaa on kirjoitettava

text: Teos:


title: Miten historiaa on kirjoitettava

text: Arvosteluja:


title: Röyhysara

text: Röyhysara ("Carex appropinquata", syn. "C. paradoxa") on Euraasiassa tavattava kosteiden kasvupaikkojen sarakasvi. Suomessa laji on harvinaistunut ja se on nykyään luokiteltu uhanalaiseksi lajiksi.


title: Röyhysara

text: Röyhysara on tiivismättäinen ja kasvaa 30–80 senttimetriä korkeaksi. Varsien tyvitupet ovat tumman- tai mustanruskeita ja ne hajoavat pitkiksi jouhimaisiksi säikeiksi. Harmahtavanvihreät lehdet ovat 2–3 millimetriä leveitä ja vartta lyhyempiä. Alaosastaan haarova monitähkäinen kukinto on 4–8 cm pitkä, tiheähkö ja liereä. Tähkät ovat osittain lyhytperäisiä ja pitkänomaisia. Tähkän kärki on hedekukkainen ja tyvi emikukkainen. Tähkäsuomut ovat punaruskeita, kapeakärkisiä ja leveälti kalvolaitaisia. Pullakot ovat 2–3 mm pitkiä, tummanruskeita, himmeitä ja selväsuonisia. Pullakon suuota on kapea ja reunoilta selvähampainen. Suomessa röyhysara kukkii kesä-heinäkuussa. Röyhysara muistuttaa lähdesaraa ("Carex paniculata") ja voi myös risteytyä sen kanssa.


title: Röyhysara

text: Röyhysaran levinneisyysalue ulottuu Ranskasta Pohjois-Italian kautta Romaniaan ja edelleen Keski-Venäjälle. Pohjois-Euroopassa levinneisyysalue ulottuu Fennoskandian pohjoisosiin asti. Lajia tavataan paikoitellen myös Kaukasuksen alueella ja Keski-Aasiassa. Suomessa röyhysaraa on tavattu lähes koko maasta pohjoisinta Lappia lukuun ottamatta, mutta levinneisyysalue on hyvin rikkonainen. Laji on harvinaistunut, ja yleisin se lienee nykyisin Varsinais-Suomessa ja Lapissa. Satakunnasta ja Etelä-Pohjanmaalta röyhysara on kadonnut.


title: Röyhysara

text: Röyhysara kasvaa kosteilla kasvupaikoilla kuten letoilla, lettokorvissa, puronvarsilla ja lähteiden ympäristössä. Laji on kalkinvaatija. Röyhysara on harvinaistunut Suomessa rehevien soiden ojittamisen seurauksena.


title: Chop Suey!

text: ”Chop Suey!” on System of a Downin singlenäkin julkaistu kappale. Se julkaistiin albumilla "Toxicity". Kappaleesta tuli menestys: siitä tehtyä musiikkivideota esitettiin paljon, se menestyi listoilla ja yhtye sai siitä Grammy-ehdokkuuden. Kappaleen alkuperäinen nimi oli ”Suicide”, mutta se vaihdettiin.


title: Lentopallo kesäolympialaisissa 1980

text: Vuoden 1980 kesäolympialaisten lentopallo järjestettiin 20. heinäkuuta – 1. elokuuta 1980 Minor Arenalla ja Druzhba Multipurpose Arenalla, Moskovassa, Neuvostoliitossa. Tämä oli viides kerta kun laji oli mukana olympialaisten ohjelmassa. Mukana oli 204 osanottajaa 13 eri maasta. Tapahtumia oli kaksi.


title: Synnöve

text: Synnöve () on naisen etunimi. Nimi on norjalainen mukaelma nimestä Sunniva, joka johtuu muinaisirlantilaisesta, "auringon lahjaa" tai "päivän antia" merkitsevästä nimestä Sunngifa.. Nimen on tehnyt tunnetuksi varsinkin Bjørnstjerne Bjørnsonin romaani "Synnøve Solbakken" (Synnöve Päivänkumpu) vuodelta 1857.


title: Synnöve

text: Suomessa nimi Synnöve on huhtikuuhun 2018 mennessä annettu 1382 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Synnöven nimipäivä on 2. syyskuuta.


title: Arturo Merino Benítezin lentoasema

text: Kommodori Arturo Merino Benítezin kansainvälinen lentoasema on Chilen vilkkain lentoasema, joka sijatsee Santiago de Chilen keskustan länsipuolella Pudahuelin kunnassa. Sinne lentävät lentoyhtiöt Aerolinea principal, AeroMéxico, Air France, American Airlines, LAN Airlines, LAN Perú.


title: Beatrice Capra

text: Beatrice Capra (s. 6. huhtikuuta 1992 Baltimore, Maryland) on yhdysvaltalainen tennispelaaja. Parhaimmillaan hän on ollut WTA-maailmanlistalla sijalla 201 syyskuussa 2010. Hän on voittanut yhden ITF-turnauksen kaksinpelissä.


title: Beatrice Capra

text: Capra sai villin kortin ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Karolina Špremin luvuin 6–1, 6–3. Tämä oli hänen ensimmäinen voittonsa maailmanlistan top 100 -pelaajasta. Toisella kierroksella hän voitti 18:nneksi sijoitetun Aravane Rezaïn luvuin 7–5, 2–6, 6–3. Kolmannella kierroksella Capra hävisi Marija Šarapovalle murskaavasti 6–0, 6–0.


title: Mandy Minella

text: Mandy Minella (s. 22. marraskuuta 1985 Esch-sur-Alzette) on luxemburgilainen tennispelaaja. Parhaimmillaan hän on ollut kaksinpelissä naisten maailmanlistalla sijalla 65 marraskuussa 2012. Hän on voittanut urallaan kahdeksan ITF-turnausta kaksinpelissä ja kaksi WTA-turnausta nelinpelissä.


title: Mandy Minella

text: Minella pääsi ensimmäistä kertaa Grand Slam -turnauksen pääsarjaan Yhdysvaltain avoimissa vuonna 2010. Ensimmäisellä kierroksella hän voitti Polona Hercogin luvuin 6–4, 7–5. Toisella kierroksella hän voitti maailmanlistan sijalla 34 olleen Tsvetana Pironkovan luvuin 6–4, 6–0. Kolmannella kierroksella Minella hävisi Venus Williamsille luvuin 2–6, 1–6.


title: 155 Scylla

text: 155 Scylla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä kreikkalaisen mytologian Skyllan mukaan. Löytämisensä jälkeen asteroidi kadotettiin monen vuosikymmenen ajaksi, kunnes se lopulta löytyi uudelleen. Scyllan läpimitta on noin 40 kilometriä ja se pyörähtää ympäri noin 7,96 tunnissa.


title: Holyrood Abbey

text: Holyrood Abbey on entinen luostari Edinburghissa, Skotlannissa. Se sijaitsee Holyroodin palatsin vieressä. Legendan mukaan Skotlannin kuningas David I perusti luostarin vuonna 1128 siihen paikkaan, missä hän oli nähnyt näyn hirvestä, jolla oli ollut risti sarviensa välissä.


title: Holyrood Abbey

text: Luostarissa näkyy siirtyminen romaaniset tyylin pyörökaarista goottilaisen tyylin teräväkärkisiin kaariin.


title: Holyrood Abbey

text: Luostari on usean Skotlannin kuninkaan hautapaikka David II, Jaakko II ja Jaakko V. Siellä on myös kruunattu kuningas Kaarle I vuonna 1633. Luostari hylättiin sen katon romahdettua vuonna 1768.


title: CLS

text: CLS eli Collecte Localisation Satellites on Ranskan valtion omistama paikkatietoyhtiö. Se on erikoistunut ympäristömittausten datan keruuseen.


title: CLS

text: Yhtiön omistaa Ranskan avaruusjärjestö CNES. CLS:n liikevaihto vuonna 2009 oli 50 miljoonaa euroa. Yhtiön toimitusjohtaja on Christophe Vassal. CLS:ssä toimii 400 ihmistä ja sillä on kymmenen toimistoa kautta maailman.


title: CLS

text: Syyskuun alussa 2010 CLS osti espanjalaisen vuonna 1999 perustetun Altamira Information -yhtiön, joka on erikoistunut tutkasatelliittien maanpintadatan analysointiin. CLS on itse toiminut mm. merellisten tutkien datan parissa. Altamiran, jossa työskentelee 15 ihmistä, liikevaihto oli vuonna 2009 noin kaksi miljoonaa euroa. Se oli yrityksen johdon ja espanjalaisen riskirahoitusyhtiö Highgrowthin omistama. Altamiran asiakkaita olivat rakennusyhtiöt ja energiayhtiöt.


title: CLS

text: Kesäkuussa 2010 CLS osti paikkatietodivisioonan Equipment Services Europe -yhtiöltä. Se liitetään Novacom Services -yhtiöön, josta CLS omistaa 60 prosenttia ja loput italialainen Telespazio. Yhtiö seuraa noin 35 000 rekkaa.


title: CLS

text: CLS:n perustyötä on merellisiä ympäristömittauksia tekevien Argos-poijujen operointi. Poijut ne välittävät tietonsa eri sääsatelliittien kautta. Yhtiö on myös asentanut muuttaviin eläimiin seurantalaitteita. Nämä työt ovat valtionsektorin tilauksia.


title: CLS

text: Viime vuosina CLS on luonut suhteet EU:n European Maritime Safety Agency -virastoon ja päässyt EMSAn pääurakoitsijaksi "Long-Range Identification and Tracking" -ohjelmaan, jossa seurataan yli 300 tonnin laivoja niiden LTIR-lähettimien avulla. Vuonna 2010 kaikkiaan 10 000 laivaa lähettää yli 40 000 sanomaa päivittäin mm. Iridium-satelliittien välittäminä. LTIR-ohjelmaa kuuluu yli 30 maata Euroopassa. CLS America päässee samanlaiseen rooliin Yhdysvaltain rannikkovartioston kanssa. Hanke liittyy mahdollisesti satelliittivälitteiseen Automated Identification System (AIS)-järjestelmään.


title: I Set My Friends On Fire

text: I Set My Friends On Fire (usein lyhennettynä ISMFOF) on yhdysvaltalainen post-hardcore-yhtye, jonka perustivat vuonna 2007 Matt Mehana ja Nabil Moo. Myöhemmin bändiin liitettiin vakituiseksi jäseneksi Chris Lent. Vuonna 2008 bändi äänitti ensimmäisen albuminsa ""You Can't Spell Slaughter Without Laughter"", joka julkaistiin Epitaph Recordsin kautta. I Set My Friends On Fire on ollut myös yhteistyössä YouTube-kaksikko Smoshin kanssa.


title: Ernesto Galán

text: Ernesto Galán Íñigo (s. 17. kesäkuuta 1986 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan oikea laitapuolustaja.


title: Ernesto Galán

text: Galán on edustanut uransa alkuvaiheilla kolmea eri joukkuetta Espanjan alemmilla sarjatasoilla. Vuonna 2009 hän siirtyi barcelonalaisseura Espanyoliin, mutta tulevan kauden 2009–2010 hän pelasi kuitenkin lainalla Gironassa.


title: Luettelo tärkeimmistä viljelykasveista

text: Tämä on luettelo maailman viidestätoista eniten viljelykasveista mitattuna syötävän kuiva-aineen määrällä. Luvut ovat miljoonia tonneja ja tarkoittavat vuosien 1993-1995 keskiarvoja FAO:n tilastojen mukaan. Koska monia näistä kasveista käytetään myös kotieläinten rehuksi, on tällaisten kasvien suluissa merkitty erikseen myös suoraan ihmisravinnoksi käytetty määrä.


title: Marco Pérez

text: Marco Jhonnier Pérez Murillo (s. 18. syyskuuta 1990 Quibdó, Kolumbia) on kolumbialainen jalkapalloilija. Hän edustaa kolumbialaista Boyacá Chicóa ja on pelipaikaltaan hyökkääjä.


title: Marco Pérez

text: Pérez on Boyacá Chicón kasvatti ja ensiesiintymisensä edustusjoukkueessa hän teki 17-vuotiaana. 14. heinäkuuta 2010 hän siirtyi lainasopimuksella espanjalaiseen Zaragozaan.


title: Submarino

text: Submarino on vuonna 2010 valmistunut tanskalainen Thomas Vinterbergin ohjaama draamaelokuva. Elokuva perustuu Jonas T. Bengtssonin vuonna 2007 ilmestyneeseen samannimiseen romaaniin. Submarino oli ehdolla Kultainen karhu -palkinnon saajaksi 60. Berliinin elokuvajuhlilla.


title: Submarino

text:
Elokuva kertoo Kööpenhaminan alaluokasta ja siihen kuuluvasta vankilasta vapautuneesta Nickistä. Alkoholistiäidin pojat yrittävät selviytyä, päästä pintaan. Heistä Nick on alkoholisoitunut, toinen veli heroinisti. Ohjaaja Vinterberg luonnehtii elokuvaa:
Elokuvan tapahtumat sijoittuvat nyky-Tanskaan, ja se kuvaa viattomuuden päättymistä. Vinterberg itse kasvoi hippikommuunissa viattomassa yhteisössä, ja tätä taustaa vasten hän haluaisi suojeltavan peritanskalaisia ilmiöitä kuten hippien Christianiaa ja kuningashuonetta.


title: Submarino

text: Nyt-liitteen viisi kriitikkoa antoivat elokuvalle tähtiä keskiarvolla 4,0. Episodi-lehdessä kolme kriitikkoa antoi elokuvalle pisteitä keskiarvona 3,67.


title: Turso

text: Turso voi tarkoittaa seuraavia asioita:


title: Gaizka Toquero

text: Gaizka Toquero Pinedo (s. 9. elokuuta 1984 Vitoria-Gasteiz, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Alavésia ja on pelipaikaltaan hyökkääjä.


title: Gaizka Toquero

text: Toquero on pelannut juniorivuosinaan Real Sociedadissa, sekä myöhemmin Deportivo Alavésin reservijoukkueissa. Kaudeksi 2006–2007 hän siirtyi Lemonaan, joka pelasi Segunda División B:ssä.


title: Gaizka Toquero

text: Seuraava kausi 2007–2008 baskiseura Sestaossa sujui hyvin, ja hän herätti kiinnostusta muun muassa baskialueen suurseura Athletic Bilbaossa, jonne hän myöhemmin kesällä 2008 myös siirtyi. Toquero ei kuitenkaan mahtunut päävalmentaja Joaquín Caparrósin suunnitelmiin, ja niin hän siirtyi vielä ennen kauden alkua lainasopimuksella alemmalla sarjatasolla pelanneeseen Eibariin.


title: Gaizka Toquero

text: 1. tammikuuta 2009 15 pelatun ottelun jälkeen hän sai kutsun takaisin omistajaseuraansa ja teki ensiesiintymisensä maan korkeimalla sarjatasolla Primera Divisiónissa vajaa viikkoa myöhemmin ottelussa Espanyolia vastaan. Ensimmäisen maalinsa joukkueessa hän teki 4. maaliskuuta 2009 Copa del Reyn ottelussa Sevillaa vastaan. Samaisessa kilpailussa joukkue eteni loppuotteluun, jossa se kohtasi Barcelonan. Toquero vei bilbaolaiset aluksi johtoon, mutta lopulta ottelu kääntyi kuitenkin Barcelonan eduksi 4–1.


title: Gaizka Toquero

text: Kaudella 2009–2010 hän muodosti tutkaparin Espanjan maajoukkueessakin pelanneen hyökkääjä Fernando Llorenten kanssa. Toquero laukoi kauden aikana kahdeksan maalia 31 ottelussa.


title: Mustarinta

text: Mustarinta on muun muassa:


title: Mustarinta

text: Karjalassa, Itä-Suomessa ja Lapissa on useampi Mustarinta (tai karjalaksi "Mustarinda")-niminen mäki. Mustarinta on ollut myös yleisnimi, tarkoittaen suurta vaaraa tai tunturia.


title: Skvaleenisyntaasi

text: Skvaleenisyntaasi eli farnesyylidifosfaattifarnesyylitransferaasi on entsyymi, joka katalysoi skvaleenin biosynteesiä kahdesta farnesyylipyrofosfaattimolekyylistä. Entsyymillä on tärkeä rooli sterolien, kuten kolesterolin biosynteesissä. Ihmisellä skvaleenisyntaasin tuotantoa säätelee FDFT1-geeni, joka sijaitsee kromosomissa 8p23.1-p22. Geeniä tavataan kaikissa ihmisen kudoksissa, mutta erityisen aktiivinen se on maksassa ja hypotalamuksessa.


title: Skvaleenisyntaasi

text: Skvaleenisyntaasi tarvitsee toimiakseen koentsyymikseen NADPH-molekyylin ja magnesiumioneita. Kahden farnesyylipyrofosfaattimolekyylin kondensoituminen skvaleeniksi tapahtuu kahdessa vaiheessa. Ensimmäisessä vaiheessa muodostuu karbokationien kautta syklopropaanirenkaan sisältävä välituote, preskvaleenidifosfaatti. Seuraavassa vaiheessa tästä irtoaa pyrofosfaatti-ioni ja muodostuu karbokationi, jonka hiilirunko järjestäytyy uudelleen, jolloin muodostuu allyylinen karbokationi. Viimeisessä vaiheessa tämä karbokationi pelkistetään NADPH:n avulla skvaleeniksi.


title: Skvaleenisyntaasi

text: Skvaleenisyntaasi toimii entsyymistä riippuen parhaiten, kun lämpötila on 25–60 °C ja pH on 5,2–7,6. Entsyymin inhibiittoreista useat ovat rakenteeltaan hyvin lähellä farnesyylipyrofosfaattia tai preskvaleenidifosfaattia. Muita entsyymin toimintaa haittaavia yhdisteitä ovat muun muassa klorogeenihappo ja deoksikoolihappo.


title: Skvaleenisyntaasi

text: Skvaleenisyntaasin inhibiittoreiden käyttöä mahdollisina veren kolesterolipitoisuutta vähentävinä lääkkeinä tutkitaan. Tehokkaimmaksi on osoittautunut lapakistaatti eli TAK-475


title: Skvaleenisyntaasi

text: Hiirillä skvaleenisyntaasientsyymin puute aiheuttaa kohdun kehittymisen heikkenemistä, alkioiden kuolemia ja hermostoputkien toiminnan vaurioita.


title: Partel

text: Paraisten Puhelin Oy (Partel, ) on Paraisilla toimiva tietoliikenneyhtiö. Sen palveluita ovat puhelin- ja laajakaistaliittymät sekä kaapeli-tv-liittymät ja -kanavapaketit kuluttajille..


title: Partel

text: Partel kuuluu Finnet-liittoon ja työllistää 17 henkeä. Asukkaita Partelin toimialueella on noin 15 500.


title: Partel

text: Partel on perustettu vuonna 1894, jolloin ensimmäinen puhelinkeskus asennettiin Paraisille kauppias K. R. Ljunqvistin taloon. Vuonna 1902 keskus siirrettiin Rohden taloon Finnberginkadulle. Vuonna 1960 puhelinkeskus automatisoitiin ja siirrettiin nykyiseen Partelin toimirakennukseen Malmikadulle.


title: Partel

text: Partelin tulevaisuuden painopiste on valokuituverkon ja siihen liittyvien palveluiden kehittäminen. Partel aloitti rakentamaan valokuituverkkoa Paraisille vuonna 2009. Yhtiö on ilmoittanut, että se aikoo rakentaa koko Paraisten keskustan kattavan valokuituverkon vuoteen 2015 mennessä.


title: Partel

text: Valokuituverkko mahdollistaa valtioneuvoston laajakaistaohjelman mukaiset 100 megabitin laajakaistayhteydet.


title: Partel

text: Paraisten Puhelin Oy:n tytäryhtiö on Parcall Oy, jonka toimiala on puhelinvastaus- ja vaihdepalvelut yrityksille.


title: Kummilapsitoiminta

text: Kummilapsitoiminta on avustustapa, jolla tuetaan kehitysmaiden lapsia. Kummi voi olla yksittäinen ihminen, perhe, koululuokka, seurakunta, yhteisö tai yritys. Kummisuhde on määräaikainen, ja usein sen tarkoitus on kestää koulunkäynnin loppuun saakka tai kun lapsi alkaa tulla toimeen itsenäisesti.


title: Kummilapsitoiminta

text: Kummit rahoittavat yleensä lasten koulunkäyntiä, mutta myös terveydenhoitoa ja lapsen turvallista kasvua. Yksittäisen lapsen sijaista tuki voidaan kohdentaa kyläyhteisölle tai esimerkiksi koululle tai lastenkodille.


title: Kummilapsitoiminta

text: Kummitoiminta on avustustapa, jossa auttajan ja autettavan suhde on henkilökohtainen. Kummit saavat säännöllisesti tietoa kummilastensa koulunkäynnistä ja muista kuulumisista henkilökohtaisten kirjeiden tai järjestöjen kiertokirjeiden välityksellä. Kummimaksut maksetaan säännöllisesti, esimerkiksi kuukausittain tai vuosittain. Kuukausiavustus on 20–25 eurosta ylöspäin. Kummitoimintajärjestöillä on yhteiset eettiset ohjeet toiminnalle.


title: Kummilapsitoiminta

text: Suomalaisia järjestöjä, joilla on kummitoimintaa kehitysmaissa:


title: Friderich Martens

text: Friderich Martens (1635 - 1699) oli saksalainen lääkäri ja luonnontutkija.


title: Friderich Martens

text: Martens työskenteli lääkärinä ja puoskarina Hampurissa. Vuonna 1671 hän osallistui Huippuvuorille suuntautuneelle tutkimusretkelle. Kapteeni Pieter Pieterszoon van Frieslandin komennoessa seilannut valaanpyyntialus "Jonas im Walfisch" lähti Hampurista 22. heinökuuta ja palasi Elbelle 21. elokuuta. Martens teki tarkkoja muistiinpanoja ja julkaisi havaintonsa 1675 teoksessa "Spitzbergische oder Grönländische Reise-Beschreibung, gethan im Jahre 1671". Teoksessa Martens raportoi niin säästä, merestä, kasveista ja eläimistä, täydennettynä monilla piirroksilla. Linnuista hän mainitsee jäälokin ("Pagophila eburnea") ja pohjankiislan ("Uria lomvia"), jotka kuvattiin tieteelle vasta seuraavan vuosisadan jälkipuoliskolla.


title: Friderich Martens

text: Martensin teos käännettiin monille kielille ja se toimi arktisen eläimistön hakuteoksena lähes parin sadan vuoden ajan. Kansalliskirjastossa on teoksen hollanninkielinen alkuperäispainos vuodelta 1710.


title: Friderich Martens

text: Vuonna 1861 nimesi Adolf Erik Nordenskiöld Huippuvuorten Seitsensaarten () saaristossa sijaitsevan saaren "Martensøya"ksi, Friderich Martensin kunniaksi.


title: Argentiinan presidentti

text: Argentiinan presidentti () on Argentiinan valtionpäämies ja hallituksen johtaja, joka valitaan neljän vuoden välein. Presidentti on puolustusvoimien ylipäällikkö ja hänet voidaan valita kahdelle perättäiselle kaudelle. Nykyinen presidentti on Mauricio Macri joulukuusta 2015 lähtien.


title: Yhteismetsä

text: Yhteismetsä on usean osakkaan yhteisesti omistama ja hallitsema metsäalue. Suomessa yhteismetsä on kiinteistöille yhteisesti kuuluvaa aluetta. Siihen kuuluvat alueet voivat sijaita eri kunnissa.


title: Yhteismetsä

text: Sen osakkaita ovat osakaskiinteistöjen omistajat. Jos kiinteistöllä on useita omistajia, he ovat yhdessä yhteismetsän osakkaita. Osakkaat muodostavat yhdessä yhteismetsän osakaskunnan. Osakkaat eivät vastaa osakaskunnan velvoitteista henkilökohtaisesti, vaan osakaskunta yhdessä voi saada nimiinsä oikeuksia ja tehdä sitoumuksia.


title: Yhteismetsä

text: Osakaskunnan päätösvaltaa käyttää yhteismetsälain ja yhteismetsän ohjesäännön mukaisesti osakaskunnan kokous, hoitokunta tai toimitsija.


title: Yhteismetsä

text: Yhteismetsällä ei ole mitään julkisoikeudellisia piirteitä eikä velvoitteita. Yhteisomistuksen avulla metsiä pyritään säilyttämään suurina talousyksikköinä, jolloin niiden käyttö on metsätalouden kannalta edullisempaa kuin pienten metsäalueiden. Yhteismetsiä on historiassa perustettu harvoin vapaaehtoisesti, vaan niitä on muodostettu isojaon ja asutustoiminnan yhteydessä.


title: Yhteismetsä

text: Kiinteistönmuodostamislain 10 luvun mukaisten toimitusten, joita ovat yhteismetsän perustaminen ja yhteismetsään liittyminen, toimituskustannukset maksetaan kokonaan valtion varoista. Vähintään kahden kiinteistön omistajat voivat perustaa yhteismetsän hakemalla asiaa koskevaa toimitusta maanmittaustoimistosta.


title: Yhteismetsä

text: Suomessa yhteismetsiä alettiin perustaa 1880-luvulla. Ensimmäiset niitä koskevat määräykset sisältyivät vuoden 1886 metsälakiin. Yleensä yhteismetsiä muodostettiin siten, että valtio antoi ne yhteiseksi omaisuudeksi yksityisille tiloille tai jakokunnalle. Tällöin ehtona oli, että metsämaa pysytetään yhteismetsänä ja sitä käytetään osakkaiden tekemän ja maaherran vahvistaman hoitosuunnitelman mukaan. Järjestettäessä Itä-Suomen lahjoitusmaiden maanomistusoloja perustettiin kaksi lahjoitusmaa-yhteismetsää. Isojaoissa annettiin tiloille manttaalin korotusta ja metsäveroa vastaan yhteismetsiksi alueita, jotka sopivat huonosti valtionpuistoiksi. Asutusyhteismetsiä muodostettiin valtion tilattomalle väestölle ostamien maatilojen metsistä. Tosin myöhemmin useita asutusyhteismetsiä jaettiin osakkaille.


title: Yhteismetsä

text: Yhteismetsien hallintoa varten säädettiin 1925 yhteismetsälaki ja 1958 asutusyhteismetsälaki. Nykyisin voimassa oleva yhteismetsälaki asetuksineen on vuodelta 2003. Yhteismetsän muodostamisesta säädetään kiinteistönmuodostamislain 10 luvussa. Sen mukaan yhteismetsän on muodostettava tarkoituksenmukainen kokonaisuus. Olemassa olevaan yhteismetsään voidaan liittää uusia tiluksia antamalla tiluksen luovuttajalle sitä vastaava osuus yhteismetsään. Yhteismetsä voi myös ostaa lisämaata kiinteistön kaupalla.


title: Yhteismetsä

text: Vuoden 1938 lopussa Suomessa oli asutusyhteismetsiä 34 kappaletta ja niiden yhteispinta-ala oli 12 307 hehtaaria. Muita yhteismetsiä oli 32 kappaletta eli 90 161 hehtaaria. Vuonna 1960 yhteismetsiä oli 129 kappaletta yhteispinta-alaltaan 372 000 hehtaaria. Suurimpia olivat Pohjois-Suomen isojaon yhteydessä perustetut Kuusamon, Kemijärven, Sallan ja Inarin yhteismetsät. Nykyisin suurin on lähes 85 000 hehtaarin laajuinen Kuusamon yhteismetsä, jolla on yli 5 000 osakasta. Pienimpään yhteismetsään kuuluu 19 hehtaaria maata. Toukokuussa 2010 yhteismetsien maapinta-ala oli yhteensä 531 160 hehtaaria. Niiden pinta-ala on 3,9 prosenttia yksityismetsien pinta-alasta.


title: Yhteismetsä

text: Päijät-Hämeessä perustettiin 24. tammikuuta 2012 uudenlainen yhteismetsä, joka on sekaomisteinen. Yksityisten lisäksi omistajina toimivat metsähallitus, metsäkeskus ja metsänhoitoyhdistys Päijät-Häme. Yhteismetsän pinta-ala on yli kolmensadan hehtaarin laajuinen.


title: Bolivian presidentti

text:
Bolivian presidentti on Bolivian valtionpäämies ja hallituksen johtaja. Presidentti valitaan viiden vuoden välein. Jos toisella kierroksella kumpikaan
ehdokkaista ei saa yli puolta äänistä valinnan tekee senaatti. Nykyinen presidentti Evo Morales on ollut tehtävässä vuodesta 2006 lähtien.


title: Velvet Flame

text: Single on uudelleenjulkaistu digitaalisessa muodossa 2.10.2014.


title: Seeking God in Science

text: Seeking God in Science: An Atheist Defends Intelligent Design on vuonna 2009 ilmestynyt Coloradon yliopiston filosofian professori Bradley Montonin kirja, jossa Monton pyrkii osoittamaan, että älykästä suunnittelua ei voida perustellusti sulkea tieteellisen keskustelun ulkopuolelle. Monton esittää, että älykäs suunnittelu voidaan muotoilla tieteellisen hypoteesin muotoon ja että sen puolesta voidaan esittää empiiristä todistusaineistoa.


title: Albertus Seba

text: Albert Seba (12. toukokuuta 1665 Etzel, Friedeburgin lähellä Itä-Friisiassa – 2. toukokuuta 1736 Amsterdam) oli saksalais-hollantilainen apteekkari, eläintieteilijä ja keräilijä.


title: Albertus Seba

text: Albert Seban vanhemmat olivat talonpoika Johann Wilken Seba ja Grete Albers. Hän muutti nuorukaisena oppipojaksi Amsterdamiin, ja sai apteekkarin oikeudet 1697. Vuonna 1698 Seba avioitui apteekkarikollegansa tyttären Anna Loopesin kanssa. Vuonna 1700 hän avasi apteekin Amsterdamin sataman tuntumaan. Hän pyysi kaukomaille purjehtivien laivojen miehistöä ja lääkäreitä toimittamaan itselleen eksoottisten maiden kasveja ja eläimiä, joita hän voisi käyttää rohtojen valmistuksessa. Hän ryhtyi keräämään käärmeitä, lintuja, hyönteisiä, liskoja ja kotiloita. Vuodesta 1711 alkaen hän toimitti rohtoja Venäjän hoviin Pietariin. Tässä vaiheessa hänen kokoelmansa oli jo kuuluisa, ja tsaari Pietari Suuri osti sen vuonna 1716. Seba aloitti uuden kokoelman keräämisen, ja siitä tuli entistäkin hienompi.


title: Albertus Seba

text: Seba julkaisi kokoelmansa kasveista, eläimistä ja kummajaisista luetteloita, "Locupletissimi rerum naturalium thesauri accurata descriptio – Naaukeurige beschryving van het schatryke kabinet der voornaamste seldzaamheden der natuur", vuodesta 1734 lähtien. Kaikkiaan luetteloita julkaistiin neljä, joista kaksi postuumisti 1759 ja 1765. Lutteloiden näytteet olivat kauniisti maalattuja, mutta tekstiä oli niukasti. Lajien tunnistaminen oli usein vaikeaa, ja myöhemmät tutkijat ovat suhtautuneet luetteloihin kriittisesti, kuten Coenraad Jacob Temminck vuonna 1820, jonka mielestä Seba oli ”keräilijä vailla makua ja havaintokykyä, pikemminkin epätarkka muotoilija”.


title: Vuoriteollisuus

text: Vuoriteollisuus on kaivosteollisuuden vanha nimitys. Se on teollisuudenhaara, joka kaivaa ja jalostaa malmeja ja muita teollisuusmineraaleja, kivihiiltä, ruskohiiltä, maaöljyä ja maakaasua. Kaivosteollisuus on osa kaivannaisteollisuutta, johon kuuluu lisäksi kivenjalostus, savenotto ja turveteollisuus.


title: Vuoriteollisuus

text: Vuoritekniikka on vuoriteollisuutta vastaava tekniikan haara. Siihen sisältyy malminetsintä, maaöljyn etsintä, kaivostekniikka, rikastustekniikka ja metallien valmistus.


title: Peikonkämmen

text: Peikonkämmen eli pariliuskavehka ("Philodendron bipinnatifidum") on köynnösvehkojen sukuun kuuluva kasvi, jota käytetään koristekasvina. Se on kotoisin Brasilian kaakkoisosien ja Paraguayn sademetsistä.


title: Peikonkämmen

text: Peikonkämmen voi kasvaa luonnossa 4,6 metriä korkeaksi ja leveäksi pensaaksi, jolla on yksi oksaton varsi. Kasvutavaltaan se on puumainen, eikä kiipeile. Suurilla yksilöillä varsi pyrkii usein kallistumaan ja suikertamaan. Varren halkaisija voi olla 17 cm. Varteen kasvaa voimakkaita ilmajuuria. Lehdet voivat kasvaa 50–100 cm mittaisiksi ja ne ovat pitkäruotisia ja syvään liuskaisia. Kukat ovat hyvin pieniä ja muodostavat tähkän eli puikelon, joka voi olla jopa 30 cm pitkä ja 5 cm paksu. Tähkää ympäröi suuri suojuslehti.


title: Peikonkämmen

text: Peikonkämmentä lisätään siemenistä tai varsipistokkaista. Kasvatuslämpötilan tulisi olla yli 18 °C.


title: Liettuan vallankaappaus 1926

text: Liettuan vallankaappaus 1926 oli Liettuassa tapahtunut vallankaappaus, jossa demokraattisesti valittu parlamentti syöstiin vallasta ja korvattiin autoritaarisella Antanas Smetonan johtamalla parlamentilla. Vallankaappaus tapahtui 17. joulukuuta 1926 ja sen keskeinen vaikuttaja oli Smetonan taustalla vaikuttanut Tautininkai-puolue, sekä Liettuan armeija. Vallassa olleet Liettuan kristillisdemokraatit suostuivat ensin yhteistyöhön vallankaappaajien kanssa, mutta vetivät tukensa takaisin myöhemmin. Smetona pysyi kuitenkin vallassa aina neuvostojoukkojen maahantuloon saakka vuonna 1940.


title: Liettuan vallankaappaus 1926

text: Kristillisdemokraattien koalitio piti hallitusvaltaa yksin käsissään vuosina 1924–1925. Oppositiota ja lehdistöä vainottiin. Kirkon asemaa pyrittiin vahvistamaan ja katolisille järjestöille annettiin rahaa valtion budjetista mittavia summia. Toukokuussa 1926 paavi Pius XI muodosti kahdella bullalla Kaunasin arkkihiippakunnan ja sen alaiset hiippakunnat. Vilna ja Sejny jäivät näiden ulkopuolelle, mikä tarkoitti käytännössä sitä, että paavi tunnusti Puolan–Liettuan sodan seurauksena muodostuneet rajat. Tämä taas oli paha takaisku katoliselle hallitukselle. Hallituksen suosiota heikensi myös sen kyvyttömyys vastata maata vaivaavaan talouskriisiin.


title: Liettuan vallankaappaus 1926

text: Liettuan keskustavasemmisto ja Tautininkai-puolue syyttivät paavin päätöstä hallituksen toiminnan aiheuttamaksi. Seuraavissa vaaleissa 1926 kristillisdemokraatit menettivätkin enemmistönsä. He saivat 30 paikkaa 85-paikkaisessa parlamentissa. Populistipuolue Liaudinikai sai 22 paikkaa, LSDP 15 ja Tautininkai 3 paikkaa. Kansallisten vähemmistöjen puolueille meni 13 paikkaa. Hallituksen muodostivat Liaudinikai ja LSDP, jotka saivat taakseen myös vähemmistöjen edustajat. Kazyz Griniuksesta tuli presidentti ja pääministeriksi tuli Mykolas Sleževičius. Uusi hallitus vapautti poliittisia vankeja ja lehdistön sensuuri lakkautettiin. Kirkon asemaa heikennettiin esittämällä vuoden 1927 budjettiehdotuksessa valtion väestörekisteriä ja pappien palkkojen poistoa valtion budjetista. Myös armeijaa heikennettiin erottamalla 200 upseeria ja suunnitelmilla pienentää sen henkilökuntaa. Nationalistisia piirejä suututti myös maan puolalaiselle vähemmistölle tehdyt myönnytykset kielenopetuksen suhteen, kun samaan aikaan Puolassa asuvien liettualaisten vastaavia oikeuksia oli heikennetty.


title: Liettuan vallankaappaus 1926

text:
16. joulukuuta 1926 Kaunasissa pidettiin juhlat presidentti Griniuksen 60-vuotispäivien kunniaksi. Juhliin osallistui myös upseeristo. Samana yönä armeija aloitti kapinan ja asetti presidentin kotiarestiin sekä miehitti tärkeimmät kohteet Kaunasissa. Majuri Povilas Plechavičius julistautui diktaattoriksi. Paikallisille asukkaille ja sotilaille kerrottiin kyseessä olleen kommunistien vallankaappausyrityksen kukistaminen. Neljä kommunistijohtajaa teloitettiinkin ja noin sata henkilöä pidätettiin. Uusi hallinto lakkautti ammattiliitot ja aloitti tiukan sensuurin. Plechavičius haki tukea armeijaan myötämielisesti suhtautuneilta Smetonakselta ja Augustinas Voldemarsilta. Grinusta painostettiin puolestaan eroamaan, jotta Smetona voisi asettua presidentiksi. Hän lupasikin näin tehdä saatuaan puolestaan lupauksen siitä, ettei perustuslakia muutettaisi. Kristillisdemokraatit tarjoutuivat tukemaan Smetonaa ja osallistumaan Voldemarsin muodostamaan hallitukseen Tautininkain kanssa. Seimas eli Liettuan parlamentti kokoontui 19. joulukuuta tynkäkokoonpanolla, sillä sosiaalidemokraatit ja Liaudinikai boikotoivat sitä. Smetona valittiin kuitenkin presidentiksi ja Voldemars sai muodostaa hallituksen, jonka avainpaikat menivät lopulta Tautininkai-puolueelle.
Uusi hallitus sai huhtikuussa 1927 epäluottamuslauseen turvallisuuspoliisin pidätettyä erään mielenosoitukseen osallistuneen kansanedustajan. Smetona käytti tätä hyväkseen ja hajotti parlamentin. Poliittiset puolueet asetettiin toimintakieltoon ja Varnaihin perustettuun vankileiriin suljettiin viidessä vuodessa tuhat henkilöä. Populistit ja sosiaalidemokraatit kapinoivat syksyllä 1927 Tauragessa, mutta heidät kukistettiin ja kahdeksan kapinan johtajaa teloitettiin. Vuoden 1928 toukokuussa uusi hallitus hyväksyi lain, jolla kaikki valta annettiin kansakunnan edustajalle, eli presidentti Smetonalle. Ristiriidat Voldemarsin kanssa johtivat tämän erottamiseen syksyllä 1929 ja tämän kannattajien useisiin vallankaappausyrityksiin myöhemmin. Tautinikai-puolueen valitsemat valitsijamiehet valitsivat Smetonan uudestaan, ja hänet julistettiin kansakunnan johtajaksi.


title: Western Sahara Resource Watch

text: Western Sahara Resource Watch (WSRW) on vuonna 2004 perustettu kansainvälinen verkosto-organisaatio, joka työskentelee solidaarisuudesta Länsi-Saharan kansaa kohtaan. WSRW koostuu lähes 40 erimaalaisesta organisaatioista ja yksityishenkilöistä, jotka tutkivat ja tuovat julki luonnonvaroiltaan rikkaassa Länsi-Saharassa kauppaa käyvien ulkomaisten yhtiöiden toimintaa.


title: Western Sahara Resource Watch

text: Länsi-Sahara on Marokon miehittämä. Marokon hallitus käyttää ulkomaisten yhtiöiden ja hallitusten kanssa Länsi-Saharan luonnonvaroja hyväkseen. YK:n laintulkinnan mukaan, vuodelta 2002, luonnonvarojen käyttö Länsi-Saharassa loukkaa kansainvälistä oikeutta, mikäli se tapahtuu Sahrawi-kansan tahdon ja toiveet sivuuttaen. WSRW työskentelee tuodakseen tämän lakiasian tunnetuksi kansainvälisessä liiketoiminnassa, kehottaen ulkomaisia yhtiöitä ja hallituksia kunnioittamaan YK:n laintulkintaa pysyttelemällä poissa alueelta kunnes ratkaisu poliittiseen konfliktiin on löytynyt.


title: Western Sahara Resource Watch

text: WSRW on paheksunut kansainvälisiä fosfaatti-, öljy- ja kalastusteollisuutta miehitetyssä Länsi-Saharassa. WSRW on vuodesta 2006 työskennellyt Fish Elsewhere -kampanjan puitteissa estääkseen EU:ta maksamasta Marokolle kalastaakseen miehitetyllä alueella. Useat yhtiöt ovat lopettaneet toimintansa Länsi-Saharassa WSRW:n kansainvälisten kampanjoiden myötävaikutuksesta.


title: Laidassuo

text: Laidassuo on Kurjenrahkan kansallispuistossa, Varsinais-Suomessa sijaitseva suoalue. Se sijaitsee pääosin Nousiaisten kunnassa, tosin suon kaakkoiskulma ulottuu Mynämäen kunnan alueelle.


title: Laidassuo

text: Laidassuo ja sen itäpuoliset Lakjärvenrahka ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa. Laidassuon suotyyppikirjo on runsas. Suon eteläosassa on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi.


title: Laidassuo

text: Linnuston pesimärauhan takaamiseksi Laidassuon alueella liikkuminen on kiellettyä huhtikuun puolivälistä heinäkuun puoliväliin.


title: Liimatainen

text: Liimatainen on sukunimi ja voi viitata seuraaviin henkilöihin:


title: Lentopallo kesäolympialaisissa 1988

text: Vuoden 1988 kesäolympialaisten lentopallo järjestettiin 17. syyskuuta – 2. lokakuuta 1988 Soulissa, Etelä-Koreassa. Tämä oli seitsemäs kerta kun laji oli mukana olympialaisten ohjelmassa. Mukana oli 239 osanottajaa 15 eri maasta. Tapahtumia oli kaksi.


title: Punannokikana

text: Punannokikana ("Fulica gigantea") on eteläamerikkalainen rantakana. Se elää mantereen keskiosassa Etelä-Perusta Länsi-Boliviaan, Pohjois-Chileen ja Koillis-Argentiinaan. Joseph Fortuné Théodore Eydoux & Louis François Auguste Souleyet kuvailivat lajin holotyypin Perusta vuonna 1841.


title: Punannokikana

text: Punannokikana on yksiavioinen ja pariutuu eliniäksi. Ne pesivät tavallisesti kesä-heinäkuussa, jolloin eteläisellä pallonpuoliskolla on talvi. Pariskunta saattaa hyvänä vuotena kasvattaa kaksikin poikuetta valtavassa pesässään, joista suurimmat ovat kolme metriä halkaisijaltaan. Vesikasveista rakennettu pesä on noin metrin syvyisessä vedessä kelluva lautta, jossa on korkea reuna ja keskellä syvä kuppi. Pesä sijaitsee pariskunnan ympäri vuoden asuttamalla pienellä reviirillä, jossa ne suorittavat pesänsä jatkuvaa kunnostusta ja parantelua. Naaras munii kolmesta seitsemään munaa ja hautoo niitä noin 30 vuorokautta. Poikaset viipyvät pesässä jopa neljä kuukautta ennen kuin oppivat lentämään.


title: Punannokikana

text: Muiden nokikanojen tapaan punannokikana on kasvinsyöjä. Sukulaisistaan poiketen se ei mielellään sukella ravintonsa perään vaan kelluu vain vedessä kiskoen kasvit ylös nokallaan viskoen ne sivulle nokkaansa heilauttamalla.


title: Punannokikana

text: Punannokikana elää erittäin korkealla (3600-5000 m) Andien vuoristojärvissä ja -lammissa. Se on sopeutunut kylmään ja karuun ruohomaahan eli punaan, jonka järvet ovat hyvin suolaisia. Niiden on selviydyttävä ohuessa ilmanalassa, koska aikuiset linnut ovat liian painavia lentääkseen ja muuttaakseen.


title: FC Zimbru Chișinău

text: FC Zimbru Chișinău on jalkapalloseura Chișinăusta, Moldovasta. Se pelaa maan pääsarjassa, Kansallisessa divisioonassa.


title: FC Zimbru Chișinău

text: Zimbru Chișinău perustettiin Moldavian neuvostotasavallassa vuonna 1947, jolloin sen nimeksi tuli "Dynamo Kišinjov". Moldovan itsenäistyttyä Zimbru hallitsi maan pääsarjaa. Se voitti vuosina 1992–2000 kahdeksan Moldovan mestaruutta. Pitkän sarjan katkaisi ainoastaan Constructorul Chișinău kaudella 1996–1997. Kaudella 2000–2001 Zimbru Chișinău menetti asemansa FC Sheriff Tiraspolille, joka on voittanut kaikki mestaruudet siitä lähtien.


title: FC Zimbru Chișinău

text: Zimbru Chișinău on voittanut myös Moldovan cupin viidesti vuosina 1997, 1998, 2003, 2004 ja 2007.


title: FC Zimbru Chișinău

text: Seuran kotistadion on Stadionul Zimbru.


title: Joseph Fortuné Théodore Eydoux

text: Joseph Fortuné Théodore Eydoux (1802 Toulon - 1841 Saint-Pierre, Martinique) oli ranskalainen lääkäri ja luonnontieteilijä.


title: Joseph Fortuné Théodore Eydoux

text: Eydoux ja Louis François Auguste Souleyet toimivat laivalääkäreinä ja luonnontieteilijöinä kapteeni Cyrille Pierre Théodore Laplacen johtamalla "La Favorite"lla, joka suoritti maailmanympäripurjehduksen 1830–1832. Vuosina 1836–1837 hän teki uuden matkan "La Bonite"lla, jota komensi kapteeni Auguste-Nicolas Vaillant.


title: Joseph Fortuné Théodore Eydoux

text: Eydoux julkaisi retkien tuloksista kirjoituksia, joiden toimittamista hänen kuolemansa jälkeen jatkoivat Paul Gervais ja Souleyet.


title: Joseph Fortuné Théodore Eydoux

text: Eydoux ja Souleyet nimesivät linnuista muun muassa punannokikanan.


title: Louis François Auguste Souleyet

text: Louis François Auguste Souleyet (1811 – 1852 Martinique) oli ranskalainen eläintieteilijä ja lääkäri.


title: Louis François Auguste Souleyet

text: Souleyet toimi laivalääkärinä ja luonnontieteilijänä, yhdessä Joseph Fortuné Théodore Eydouxin kanssa, "La Bonite"n maailmanympäripurjehduksella 1836–1837. Hän tutki Tyynenmeren nilviäisiä. Eydouxin kuoltua 1841 Souleyet kirjoitti valmiiksi retken eläintieteellisen raportin vuonna 1852.


title: Louis François Auguste Souleyet

text: Souleyet nimesi lukuisia uusi nilviäislajeja, sekä linnuista muun muassa punannokikanan. Des Murs nimesi viirupääkipuajan ("Lepidocolaptes souleyetii") hänen kunniakseen.


title: K. V. Syrjänen

text: Kaarle Viktor Syrjänen (23. huhtikuuta 1896 Pihlajavesi – 21. joulukuuta 1955 Tampere) oli tamperelainen kunnallispoliitikko. K. V. Syrjänen oli Tampereen kaupunginvaltuuston jäsen 1938–1955 ja valtuuston puheenjohtaja 1941–1942 ja 1946–1953.


title: K. V. Syrjänen

text: Syrjänen aloitti työelämän maataloustöissä ja rautatieläisenä, mutta siirtyi pian pois Pihlajavedeltä ja ryhtyi toimittajaksi. Hän oli kuusi kuukautta toimitusharjoittelijana Suomen Sosialidemokraatissa Helsingissä. Hän oli Työn Voiman vakituisena avustajana noin kolme vuotta kirjoittaen enimmäkseen pakinoita ja muita artikkeleita. Sen jälkeen Syrjänen toimi Hämeen Kansan Forssan-toimiston hoitajana vuosina 1924–1930. Tehtäviin kuului uutisten hankinta mutta myös pakinoiden ja artikkelien kirjoittaminen. Tampereelle Syrjänen siirtyi vuonna 1930 Kutomateollisuustyöväen Liiton sihteeriksi. Sitä tehtävää hän hoiti vuoteen 1938, jolloin hän siirtyi vastaperustetun Kansaneläkelaitoksen Tampereen piirin piiritarkastajaksi. Tässä tehtävässä Syrjänen toimi kuolemaansa saakka.


title: K. V. Syrjänen

text: Syrjänen oli jo vuonna 1936 sosiaalilautakunnan puheenjohtaja ja 1940–1945 lastensuojelulautakunnan jäsen. Hän toimi Tampereen aseveliyhdistyksen varapuheenjohtajana yhdistyksen lakkauttamiseen saakka 1944. Hän toimi keskeisesti useissa avustusjärjestöissä, Tampereen Vapaan Huollon keskuksen puheenjohtajana 1942–1952 ja Kansanavun paikallistoimikunnassa varapuheenjohtajana. Hän oli myös Tampereen Norrköping-toimikunnan jäsen. Viimeksi mainittu toimikunta jakoi ystävyyskaupunki Norrköpingin vastaavan toimikunnan keräämiä lahjoituksia. Hän toimi Tampere-säätiön hallituksessa 1944–1955.


title: K. V. Syrjänen

text: Suomen sosialidemokraattisen puolueen jäsen Syrjänestä tuli kotikunnassaan 1913. Hän kuului Tampereen sos.dem. kunnallistoimikuntaan ja edustajistoon sekä oli puolueneuvoston jäsen 1949–1955. Hyvänä puheitten pitäjänä ja puheenjohtajana hän oli SDP:n puoluekokousedustaja ja puoluekokouksen puheenjohtaja puoluekokouksissa 1946 ja 1949.Hän oli Kansan Lehteä kustantaneen Työväen Sanomalehti Oy:n johtokunnan jäsen 1933-38 ja uudelleen 1944 alkaen. Hän on kirjoittanut Forssan työväenyhdistyksen 40-vuotishistoriikin ja Suomen Kutomateollisuustyöväen Liiton 25-vuotishistoriikin.


title: Pro Evolution Soccer 2011

text: Pro Evolution Soccer 2011 on Konamin julkaisema "Pro Evolution Soccer" -sarjan videopeli. Peli julkaistiin usealle alustalle lokakuussa 2010.


title: Pro Evolution Soccer 2011

text: Ensimmäinen traileri pelistä julkaistiin 4. toukokuuta 2010 vaikka E3-traileri julkaistiin vasta kesäkuussa 2010, osoittaa se joitakin uusia ominaisuuksia peliin. Lionel Messi teki paluun pelin kansitähtenä. Jim Beglin korvasi Mark Lawrensonin toisena kommentaattorina. Peli sisältää myös lukuisia uusia ominaisuuksia; pelaaja voi esimerkiksi luoda oman stadionin. Peli julkistettiin 9. helmikuuta 2010 ja sen demo ilmestyi lokakuussa 2009.Demossa pelataan kymmenen minuutin otteluita


title: Pro Evolution Soccer 2011

text: Seuraavat liigat ovat täysin lisensoituja.


title: Pro Evolution Soccer 2011

text: Seuraavista liigoista osa joukkueista on lisensoitu.


title: Pro Evolution Soccer 2011

text:
Englannin Valioliiga
 Primera División
 Serie A


title: Jaka Klobučar

text: Jaka Klobučar (s. 19. elokuuta 1987 Novo Mesto) on slovenialainen koripalloilija, joka edustaa nykyisin Partizania.


title: Jaka Klobučar

text: Klobučar aloitti koripallon KK Krkan juniorijoukkueissa, joista hän nousi edustusjoukkueeseen kaudella 2004–2005. Kauden jälkeen Klobučar siirtyi KD Slovaniin, jota hän edusti kaksi kautta. Viimeisellä kaudella hän teki kotimaansa sarjassa 12,5 pistettä ottelua kohden. Vuonna 2008 Klobučar siirtyi KK Union Olimpijaan kahdeksi kaudeksi ja pääsi pelaamaan myös Euroliigaa. Kesällä 2010 hän siirtyi KK Partizaniin kolmivuotisella sopimuksella.


title: Inga Mylläri

text: Inga Mylläri (1927 – 30. joulukuuta 1957 Leppävaara, Espoo) oli suomalainen Helsingissä asunut tarjoilija, joka joutui joukkoraiskauksen uhriksi ja paleltui sitten heitteille jätettynä kuoliaaksi. Tapaus ja sen oikeuskäsittely herättivät aikanaan suurta huomiota tiedotusvälineissä.


title: Inga Mylläri

text: 30-vuotias Mylläri lähti 29. joulukuuta 1957 yhdessä ystävättärensä kanssa viettämään iltaa Helsingin Punavuoressa sijainneeseen ravintola Polarikseen. Ravintolassa he tapasivat kaksi linja-autonkuljettajaa, Esko David Klamin (s. 1930) ja Esa Antero Aholan (s. 1926). Yöllä puoli yhden aikoihin Mylläri halusi lähteä kotiin ja seurue tilasi hänelle taksin. Myllärin ystävätär ja linja-autokuljettajat tulivat myös taksiin, joka ei kuitenkaan ajanut Myllärin kotiin Eerikinkadulle vaan suuntasi ensin Vallilaan, josta ostettiin pullo spriitä, ja sitten linja-autoasemalle Kamppiin. Nykyisen Kampin keskuksen ja Narinkkatorin paikalla sijaitsi tuolloin Kampin kenttä, jota käytettiin muun muassa linja-autojen pysäköintialueena.


title: Inga Mylläri

text: Kampissa seurue meni erääseen pysäköityyn linja-autoon ja alkoi siellä nauttia sokerivedellä laimennettua spriitä. Kello kahden aikaan aamuyöllä Myllärin ystävätär lähti kotiinsa ja toinen linja-autonkuljettajista lähti saattelemaan häntä. Puolta tuntia myöhemmin humaltunut Mylläri sammui linja-auton penkille. Hänellä oli huono alkoholin sietokyky, ja hän saattoi sammua varsin pienistäkin alkoholimääristä. Myllärin maatessa sammuneena hänen kanssaan autoon jäänyt kuljettaja raiskasi hänet. Noin kello kolmen aikaan Myllärin ystävättären mukaan lähtenyt kuljettaja palasi takaisin linja-autoasemalle. Kuultuaan Myllärin makaavan sammuneena autossa myös hän meni raiskaamaan tämän.


title: Inga Mylläri

text: Vähän myöhemmin linja-autoasemalle saapui kaksi muuta kuljettajaa, Leevi Tuomas Dufva (s. 1920) ja Teuvo Ensio Kinnunen (s. 1928), jotka siirsivät Myllärin toiseen linja-autoon ja käyttivät tätä myös seksuaalisesti hyväkseen. Neljän aikaan aamulla paikalle saapui viides autonkuljettaja, Bror Åke Forsström (s. 1933). Forsströmin tarkoitus oli lähteä tyhjällä linja-autolla Lohjalle, josta aamun ensimmäinen linja-autovuoro lähtisi Helsinkiin kello 5.15. Hän otti sammuneen Myllärin autoonsa, mutta naisen päällysvaatteet jäivät linja-autoasemalle, jonka löytötavaratoimistoon kuljettajat ne aamulla toimittivat.


title: Inga Mylläri

text: Palattuaan Lohjalta Forsström kertoi muille jättäneensä Myllärin Helsingin Munkkiniemessä rekkakuskeille.


title: Inga Mylläri

text: Myllärin ruumis löytyi alusvaatteisillaan 9. tammikuuta 1958. Myllärin yllä ollut repeytynyt sininen mekko ja rintaliivit löytyivät pellolta jonkin matkan päässä ruumiin löytöpaikasta. Paikalla, jossa Mylläri oli poistunut autosta, oli tuohon aikaan vanha lato ja peltoaukeaa lähimpien talojen sijaitessa muutamien satojen metrien päässä Helsingin suuntaan. Se miten Mylläri oli herännyt ja poistunut bussista ei koskaan tarkemmin selvinnyt, sillä autossa ei ollut muita kuin hän ja kuljettaja Forsström. Forsström väitti Myllärin heränneen Leppävaaran kohdalla ja halunneen itse poistua autosta. Forsström kertoi jääneensä siihen käsitykseen, että Mylläri asui jossain lähistöllä.


title: Inga Mylläri

text: Toisen teorian mukaan Mylläri olisi herännyt kesken raiskausyrityksen, ja juossut ulos ja paleltunut kuoliaaksi.


title: Inga Mylläri

text: Kolmannen teorian mukaan Mylläri olisi vain yksinkertaisesti jätetty löytöpaikalleen, johon hän olisi tajuttomana paleltunut.


title: Inga Mylläri

text: Inga Myllärin hautajaiset pidettiin Krematorion kappelissa 22. tammikuuta 1958, jolloin paikalle oli kokoontunut noin 3 000 ihmistä.


title: Inga Mylläri

text: Viisi linja-autonkuljettajaa joutui syytteeseen väkisinmakaamisesta ja heitteille jätöstä. Oikeudenkäynti heitä vastaan alkoi Espoossa 10. helmikuuta 1958. Espoon kihlakunnanoikeus tuomitsi 5. toukokuuta 1958 Klamin kolmeksi vuodeksi, Kinnusen kahdeksi vuodeksi, Dufvan yhdeksäksi kuukaudeksi ja Aholan vuodeksi ja yhdeksäksi kuukaudeksi kuritushuoneeseen. Forsström sai yhdeksän kuukautta vankeutta kuolemantuottamuksesta. Tuomiot lievenivät kuitenkin ylemmissä oikeusasteissa syyttäjän puutteellisten näyttöjen vuoksi. Korkein oikeus langetti lopulta miehille vapausrangaistuksia, kuritushuonetta ja vankeutta puolesta vuodesta kahteen vuoteen. Kolmen tuomiot olivat ehdollisia.


title: Inga Mylläri

text: Kaikki kuljettajat ovat kuolleet, viimeinen elossa ollut menehtyi 2014.


title: Leo Saviojan murha

text: Leo Saviojan murha on elokuussa 1962 Haapamäellä tapahtunut selvittämätön henkirikos, jossa surmattiin Keuruulla asunut kansansoittaja Leo Savioja. Tapaus on edelleen selvittämättä.


title: Leo Saviojan murha

text: Savilekun nimellä tunnettu Leo Savioja opiskeli nuoruudessaan Helsingin Konservatoriossa, minkä jälkeen alkoholi ja boheemi elämäntapa saivat yliotteen hänen elämässään. Saviojalla oli pieni maatila Keuruun Suojärvellä, mutta hän vietti pääasiassa aikansa muualla ja hankki elantonsa soittamalla viuluaan junissa sekä Keuruun ja Haapamäen asemilla, kahviloissa ja kapakoissa.


title: Leo Saviojan murha

text: Savioja nähtiin viimeksi elossa torstaina 9. elokuuta 1962 Haapamäen asemalla, jossa eräs asemamies näki hänen kulkevan viuluineen ratapihan läpi noin kello 3.30 aamuyöllä. Saviojan ruumis löytyi lauantaiaamuna 11. elokuuta Haapamäen terveystalon viereisestä metsiköstä, Keuruulle johtavan maantien varressa. Häneen kaulaansa oli isketty puukko, ja hänellä oli katkenneita kylkiluita ja ruhjeita. Saviojan tavarat olivat hajallaan ruumiin läheisyydessä. Savioja oli kuitenkin ollut jo kuollut tai kuolemaisillaan puukoniskun tapahtuessa, joten se ei ollut hänen kuolemaansa aiheuttanut. Hänen epäiltiinkin joutuneen joko yliajon uhriksi tai sitten kuolleen ryyppyporukassa syntyneen riidan seurauksena pahoinpitelyyn. Saviojan veren alkoholipitoisuus oli löydettäessä yli 2 promillea.


title: Leo Saviojan murha

text: Yliajoepäilyihin liittyen tehtiin yksi väärä ilmiantokin eräästä taksinkuljettajasta. Vielä vuonna 2000 poliisi kuuli erästä lähiseudulla asunutta miestä jälleen yliajoepäilyihin liittyen, mutta asiaan ei tällöinkään tullut selvyyttä.


title: Ante Tomić (koripalloilija)

text: Ante Tomić (s. 17. helmikuuta 1987 Dubrovnik) on kroatialainen koripalloilija, joka edustaa nykyisin FC Barcelonaa.


title: Ante Tomić (koripalloilija)

text: Tomić aloitti koripallon KK Dubrovnikin ja KK Zagrebin juniorijoukkueissa. Hän pelasi alun perin takamiehenä, mutta siirtyi kasvuspurtin myötä korin alle. Kaudeksi 2004–2005 Tomić nousi KK Zagrebin edustusjoukkueeseen. Hän osallistui NBA:n varaustilaisuuteen, jossa Utah Jazz varasi hänet 44. pelaajana. Tomic ei kuitenkaan siirtynyt NBA:han, vaan jatkoi pelaamista Zagrebissa. Tammikuussa 2010 Tomić siirtyi Real Madridiin kolmevuotisella sopimuksella. Hän edusti seuraa ainoastaan kaksi kautta ja siirtyi kesällä 2012 FC Barcelonaan.


title: Jamie Pace

text: Jamie McDonald Pace (s. 1. tammikuuta 1977 Lontoo, Yhdistynyt kuningaskunta) on maltalainen jalkapalloilija, pelipaikaltaan keskikenttäpelaaja. Hän edustaa Valletta FC:tä, jota ennen hän on pelannut muun muassa Marsaxlokk FC:ssä ja Sliema Wanderersissa. Pace on ollut voittamassa maansa liigaa kerran, Marsaxlokkin riveissä kaudella 2006–2007.


title: Jamie Pace

text: Pace syntyi Lontoossa ja sai valita kansallisuudekseen joko Yhdistyneen kuningaskunnan, Maltan tai isänsä synnyinmaa Jamaikan. Kun Pace kutsuttiin Maltan maajoukkueeseen vuonna 2005, hän julisti olevansa maltalainen.


title: Tõnn

text: Tõnn on virolaisessa kansanuskossa (varsinkin Länsi-Virossa) palvottu hedelmällisyyden jumala tai haltija. Tõnn sai nimensä kristinuskon tultua pyhältä Antoniokselta, jota pidettiin eläinten ja erityisesti sikojen suojeluspyhimyksenä.


title: Tõnn

text: Tõnnille luovutettiin uhriastiaan ( 'Tõnnin vakka') osa uutisviljasta, lampaanvillasta ja metsästyssaaliista. Tõnnia saattoi edustaa vahakynttilä tai puunukke. Tõnn on läheisesti sidoksissa kodinhaltijoihin, jotka edustivat kuolleita esivanhempia. Tõnnin palvonta jatkui Virossa 1800-luvun puoleenväliin saakka.


title: Tõnn

text: Virolais-suomalainen lääkäri Max Buch julkaisi vuonna 1897 tutkimuksen "Ueber den Tõnnis-cultus und andere Opfergebräuche der Esthen".


title: Pyöräily kesäolympialaisissa 1900

text: Vuoden 1900 kesäolympialaisten pyöräily järjestettiin 9. – 16. syyskuuta 1900 Vélodrome de Vincennessä, Ranskassa. Tämä oli toinen kerta kun laji oli mukana olympialaisten ohjelmassa. Mukana oli 72 osanottajaa kuudesta eri maasta. Tapahtumia oli kaksi. Matkoina olivat 2 kilometrin sprintti ja 25 kilometrin ajo. Pariisissa järjestettiin myös monia muita pyöräkilpailuja, mutta ne eivät olleet Kansainvälinen Olympiakomitean järjestämiä.


Kii-vuoriston pyhät paikat ja pyhiinvaellusreitit on Unescon maailmanperintöluettelon kohde Japanissa. Se sijaitsee Kiin niemimaalla ja on muodostunut kolmesta pyhästä alueesta ja pyhiinvaellusreiteistä, jotka yhdistävät pyhät paikat toisiinsa ja Naran ja Kioton muinaisiin pääkaupunkeihin. Kokonaisuudessaan maailmanperintökohde on laajuudeltaan 495,3 hehtaaria, joista reitit kattavat 293,2 hehtaarin alueen. Pyhiinvaellusreitit eivät ole jatkuvia, sillä kohteesta haluttiin jättää pois alueet, joissa on selvästi moderneja vaikutteita. Kohde liitettiin maailmanperintöluetteloon vuonna 2004.


title: Kii-vuoriston pyhät paikat ja pyhiinvaellusreitit

text: Kiin niemimaan vuoristot kohoavat 1 000–2 000 metrin korkeuteen, ja vuoret ovat jyrkkiä ja jylhiä. Vuoristo on kostea, ja se on metsäinen. Vuorten välissä on runsaasti jokia, virtoja ja vesiputouksia. Alueen luonnonkauneutta on todennäköisesti arvostettu jo esihistoriallisella kaudella. Kii-vuoriston kolmesta pyhästä paikasta tuli merkittäviä palvontapaikkoja 1000- tai 1100-luvulla. Tämän jälkeen alueesta tuli suosittu rituaalipaikka ja myöhemmin retkeilyalue. 2000-luvun alussa alueella vieraili vuosittain noin 15 miljoonaa ihmistä.


text: ICOMOSin mukaan Kii-vuoriston pyhät paikat ja pyhiinvaellusreitit täyttävät neljä maailmanperintökohteen kriteeriä:


title: Krisztián Budai

text: Krisztián Budai (s. 22. heinäkuuta 1979 Budapest, Unkari) on unkarilainen jääkiekkomaalivahti. Budai edustaa tällä hetkellä kasvattajaseuraansa Ferencvárosi TC:tä, jä hän on edustanut yhteensä neljää eri seuraa.


title: Krisztián Budai

text: Budai on torjunut useita otteluita Unkarin maajoukkueessa, ja sai kolmoismaalivahdin paikan vuoden 2009 MM-kisoihin. Saksaa vastaan käydyssä putoamissarjan ottelussa Budai oli kuitenkin vaihtopenkillä ensisijaisena varamaalivahtina, sillä ykkösmaalivahti Levente Szuper oli kieltäytynyt pelaamasta ottelussa. Hänen tilallaan Zoltán Hetényi torjui ottelussa 41 laukausta. Saksa voitti kyseisen ottelun 1–2. Krisztián Budai ei ollut maajoukkueen riveissä edellisen vuoden 1. divisioonan MM-kisoissa.


title: Tõnu Õnnepalu

text: Tõnu Õnnepalu (s. 13. syyskuuta 1962 Tallinna) on virolainen kirjailija, runoilija ja kääntäjä, joka on julkaissut teoksia myös salanimillä Emil Tode ja Anton Nigov.


title: Tõnu Õnnepalu

text: Õnnepalu opiskeli Tarton yliopistossa kasvitiedettä ja ekologiaa vuosina 1980–1985 ja työskenteli Hiidenmaalla Laukan koulussa biologian ja kemian opettajana vuodet 1985–1987. Hän julkaisi ensimmäisen runokokoelmansa vuonna 1985 ja on sittemmin työskennellyt vapaana kirjailijana, kääntäjänä ja toimittajana (vuosina 1989–1990 "Vikerkaar"-lehdessä). Hän on kääntänyt viroksi muiden muassa Charles Baudelairen, Albert Camus'n, Allen Ginsbergin, François Mauriacin ja Marcel Proustin teoksia.


title: Tõnu Õnnepalu

text: Õnnepalu saavutti maailmanlaajuista kuuluisuutta vuonna 1993 esikoisromaanillaan "Enkelten siemen" (vir. "Piiririik"). Romaani käännettiin 14 kielelle.


title: Tõnu Õnnepalu

text: Erkki-Sven Tüürin kuoroteos "Inquiétude du Fini" perustuu Õnnepalun tekstiin.


title: Tästä ei sitte kerrota kellekkään

text: Tästä ei sitte kerrota kellekkään on tamperelaisen rap-artisti Idän Ihmeen 8. joulukuuta 2010 julkaistu ensimmäinen sooloalbumi. Albumi kulki aluksi työnimellä "Nyt tarvitaan ihmettä". Albumin julkaisi Kaita Polku Productions. Levyllä vierailevat Hannibal, Puukko-B, Opaali, Juju, Spesialisti, Leijonamieli, Tykopaatti, SP, Otto Martikainen sekä Henrika. Tuotannosta vastaavat Tiedemies, Jazzy-O, Otto Martikainen ja Kilari Audio.


title: Tästä ei sitte kerrota kellekkään

text: "Lossilla vastaan" -kappaleen taustaa käytettiin myös Maajoukkueen "Tappiin asti" -mixtapen introssa. "Ihme että Kinos" on julkaistu myös "Turnin' Records Mixtapella".


title: Taivallahden peruskoulu

text: Taivallahden peruskoulu sijaitsee Helsingin Etu-Töölössä. Koulussa annetaan opetusta luokilla 1–9. Koulussa on ruotsinkielistä kielikylpyopetusta ja pidennetyn oppivelvollisuuden ryhmiä. Oppilaita koulussa on noin 650. Koulun rehtorina oli 2000-luvun alusta vuoteen 2017 asti Hannu Kosonen. Koulun nykyinen rehtori on Outi Lehtola-Räsänen.


title: Taivallahden peruskoulu

text: Silloisessa Taivallahden kansakoulussa järjestettiin 27. toukokuuta 1971 elokuva-alan Jussi-patsaiden jakotilaisuus. Taivallahden peruskoulun nykyinen nimi on ollut vuodesta 2001, jolloin Taivallahden ala-asteen koulu ja sen kanssa samassa rakennuksessa toiminut erityiskoulu, Kampin koulu, yhdistettiin hallinnollisesti. Taivallahden peruskouluun yhdistettiin 1. elokuuta 2009 samassa rakennuksessa Etu-Töölön lukion kanssa toiminut Etu-Töölön yläasteen koulu.


title: Myllykirje

text: Myllykirje on nimitys, jota käytetään arvovaltaiselta taholta tulevista jyrkkäsävyisistä kirjeistä, varsinkin moite- tai ojennuskirjeistä. Erityisesti nimeä on käytetty Urho Kekkosen presidenttikaudellaan tunnetuille henkilöille lähettämistä kirjeistä, jotka hän jälkeenpäin julkaisi.


title: Myllykirje

text:
Nimitys sai alkunsa Otavan vuonna 1976 julkaisemasta kaksiosaisesta, kohuakin herättäneestä teoksesta "Kirjeitä myllystäni", joka sisälsi kokoelman presidentti Kekkosen useiden henkilöiden kanssa käymää kirjeenvaihtoa. Teoksen toimittivat Maarit Tyrkkö ja Keijo Korhonen. Kekkonen itse luonnehtii kirjemyllynsä olevan ”pauhaava, ryskivä,
jyskivä ja jauhava mylly, josta myllystä kirjeet sinkoavat tarkoin määriteltävissä oleville
vastaanottajille” .
Teoksessa julkaistut kirjeet eivät kuitenkaan kaikki olleet jyrkkäsävyisiä "myllykirjeitä", vaan mukana oli myös kiitoskirjeitä. Teoksen nimi oli mukaelma ranskalaisen kirjailija Alphonse Daudet'n vuonna 1866 julkaiseman novellikokoelman nimestä "Kirjeitä myllyltäni" ().


title: Piet Velthuizen

text: Piet Hubertus Velthuizen (s. 3. marraskuuta 1986 Nijmegen, Alankomaat) on alankomaalainen jalkapalloilija, pelipaikaltaan maalivahti. Tällä hetkellä hän pelaa Espanjan korkeimmalla sarjatasolla Primera Divisiónassa Hércules CF:n joukkueessa.


title: Piet Velthuizen

text: Velthuizen aloitti ammattilaisuransa vuonna 2006 Vitessen joukkueessa. Ensimmäisellä kaudellaan hän pelasi kahdeksan ottelua, ja seuraavat kolme kautta hän oli joukkueen ykkösmaalivahti. Vitessen kannattajat valitsivat hänet kausina 2007–2008 ja 2009–2010 vuoden pelaajaksi.


title: Piet Velthuizen

text: Elokuussa 2010 Velthuizen teki sopimuksen Hércules CF:n kanssa. Sopimus kattaa seuraavat neljä kautta.


title: Piet Velthuizen

text: Velthuizen oli olympiajoukkueen mukana Pekingin olympialaisissa 2008. Maajoukkueeseen hänet kutsuttiin ensimmäisen kerran ystävyysotteluun 21. maaliskuuta 2008 Itävaltaa vastaan, mutta ensiesiintymisensä kentällä hän teki vasta 5. syyskuuta 2009.


title: Com Dev

text: Com Dev International on Kanadan suurimpia avaruusteknologiayhtiöitä.


title: Com Dev

text: Syyskuussa 2010 Com Dev erotti pääjohtajansa John Keatingin yhtiön talousvaikeuksien takia. Yhtiö on tehnyt tappiota viidessä satelliittiprojektissa. Osa työvoimasta lomautettiin, mutta koska avaruusteknologia on käsityövaltaista, vain 5% työvoimasta.


title: Com Dev

text: Yhtiö omistaa tehtaan myös Yhdysvalloissa, Com Dev USA, joka perustettiin vuonna 2009 pääsemään kiinni Yhdysvaltain asevoimien tarjouskilpoihin.


title: Com Dev

text: exactEarth on Com Devin omistama AIS-järjestelmiin liittyvä yhtiö. Com Dev on rakennutamssa englantilaisessa SSTL-yhtiössä AIS-teknologiakoesatelliitin ja laukaiseen Intian Resourcesat 2:n mukana AIS-laitteen. Com Dev on yksi edellekävijöistä laivojen paikanseuranta (AIS) järjestelmissä. exactEarth on yhteydessä yhdysvaltalaiseen SpaceQuest-yhtiöön, jonka heinäkuussa 2009 laukaistut Aprizesat-1 ja Aprizesat-2 satelliitit voivat tehdä AIS-mittauksia. Niillä voi seurata 25000 laivaa päivässä.


title: Com Dev

text: Lokakuun alussa espanjalainen Hisdesat osti 27% exactEarth-yhtiöstä noin 15 miljoonalla dollarilla. Hisdesatista omistaa 43% Hispasat, 30 % Espanjan valtio, 15 % EADS Casa Espacio, 7% Indra ja 5 % Sener.


title: José Acasuso

text: José Acasuso (s. 20. lokakuuta 1982 Posadas) on aktiiviuransa lopettanut argentiinalainen tennispelaaja. Parhaimmillaan hän oli ollut ATP-listan sijalla 20 elokuussa 2006. Hän voitti kolme ATP-turnausta kaksinpelissä ja viisi turnausta nelinpelissä.


title: José Acasuso

text: Vuonna 2002 Acasuso voitti ensimmäisen ATP-turnauksensa. Turnausvoitto tuli Sopotissa, jonka finaalissa hän voitti Franco Squillarin luvuin 2–6, 6–1, 6–3. Toinen turnausvoitto tuli Bukarestin turnauksesta 2004, jolloin hän voitti finaalissa Igor Andrejevin luvuin 6–3, 6–0. Viimeisen eli kolmannen turnausvoittonsa Acasuso saavutti vuonna 2006, jolloin hän voitti Viña del Marin finaalissa Nicolás Massún luvuin 6–4, 6–3.


title: José Acasuso

text: Acasuso ilmoitti pelaajauransa päättymisestä helmikuussa 2012. Hän pelasi viimeisen ammattilaisottelunsa toukokuussa 2011 Ranskan avointen karsinnoissa, joissa hävisi ensimmäisellä kierroksella Alessio di Maurolle.


title: Fabrizio Crestani

text: Fabrizio Crestani (s. 17. joulukuuta 1987 Conegliano) on italialainen moottoriurheilija.


title: Fabrizio Crestani

text: Hän aloitti uransa karting sarjoissa ennen siirtymistään Italian Formula Junior 1600 sarjaan vuonna 2005. Hän kilpaili myös Italian ja Britannian F3 sarjoissa vuosina 2005-07. Vuonna 2008 Crestani kilpaili Italian F3000, Euroseries 3000 ja International Formula Master sarjoissa. Hän kilpaili myös Aasian GP2-sarjassa kaudella 2008-09. Vuonna 2010 Crestani siirtyi GP2-sarjaan DPR talliin korvaten Giacomo Riccin loppukauden ajaksi. Hän ei saavuttanut pisteitä. Vuonna 2011 Crestani ajoi Auto GP-sarjassa sijoittuen sarjan kuudenneksi.


title: Fabrizio Crestani

text: Vuonna 2012 Crestani teki paluun GP2-sarjaan Venezuela GP Lazarus-tallissa. Hän saavutti kauden aikana vain yhden pisteen. Loppukaudesta hänet korvattiin Sergio Canamasasilla. Vuonna 2013 Crestani palasi takaisin Auto GP -sarjaan ajaen kaksi kilpailua saavuttaen 11 pistettä. Samana vuonna hän ajoi myös neljä kilpailua GP2-sarjassa saavuttamatta pisteitä.


title: Walsall FC

text: Walsall FC on vuonna 1888 perustettu englantilainen jalkapalloseura. Kaudella 2018–2019 se pelaa Englannin ykkösliigassa.


title: Pyöräily kesäolympialaisissa 1904

text: Vuoden 1904 kesäolympialaisten pyöräily järjestettiin 2. – 5. elokuuta 1904 Francis Fieldissä, St. Louisssa, Yhdysvalloissa. Tämä oli kolmas kerta kun laji oli mukana olympialaisten ohjelmassa. Mukana oli 18 osanottajaa ainoastaan Yhdysvalloista. Tapahtumia oli seitsemän.


title: Luettelo Nevadan kuvernööreistä

text: Tämä on Luettelo Nevadan kuvernööreistä.


title: Luettelo Nevadan kuvernööreistä

text: Nevadan kuvernööri on Nevadan hallinnon päämies ja Nevadan asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Nevadan uusiin lakiesityksiin.


title: Luettelo Nevadan kuvernööreistä

text: Nevadan kuvernöörin virkakausi on monien muiden osavaltioiden tapaan neljän vuoden mittainen. Ehdolle asettuakseen henkilön tulee olla vähintään 25-vuotias ja Nevadan kansalainen vähintään kahden vuoden ajan.


title: Luettelo Nevadan kuvernööreistä

text: Kuvernööreistä pisimpään virassa on ollut Bob Miller (1989–1999) ja lyhyimpään Frank Bell (4 kuukauden ajan 1890–1891).


title: Luettelo Nevadan kuvernööreistä

text: Nevadan kuvernööreistä 15 on ollut republikaaneja, 11 demokraatteja sekä kaksi silveriä ja silver-demokraattia.